Poslodavci koji budu otpuštali radnike ostaju bez pomoći Vlade RS – Fokus.ba\nPoslodavci koji budu otpuštali radnike ostaju bez pomoći Vlade RS\nDanas je održana sjednica Štaba za praćenje štetnih posljedica koronavirusa na stanje u privredi RS-a\nNiti jedan radnik ne bi trebalo da dobije otkaz i oni poslodavci koji budu otpuštali radnike neće moći da računaju na pomoć Vlade Republike Srpske, saopšteno je danas nakon sjednice Štaba za praćenje štetnih posljedica koronavirusa na stanje u privredi RS-a, javlja Anadolu Agency (AA).\nNa sastanku s ciljem razmatranja prijedloga mjera podrške privredi u novonastaloj situaciji u vezi sa koronavirusom kojim je predsjedavala potpredsjednica Vlade RS Srebrenka Golić, konstatovano je da se radno-pravni status radnika koji su dobili rješenje nadležnog organa o izolaciji/karantinu reguliše na osnovu Zakona o zdravstvenom osiguranju.\n“Radno-pravni status radnika koji su privremeno ostali bez posla zbog više sile reguliše se po Zakonu o radu, kao i radno-pravni status roditelja koji su zbog prestanka rada škola i vrtića primorani da uzmu bolovanje”, stoji u saopštenju iz Vlade RS.\n“Članovi Štaba za praćenje štetnih posljedica koronavirusa na stanje u privredi RS-a su predložili da se Uredba o ograničenju cijena na nivo od 5. marta redovno analizira u skladu s promjenama u ulaznim cijenama i shodno tome usklađuje”, stoji u saopštenju.\nNa osnovu podataka o stanju u privredi, po privrednim djelatnostima, koje će Privredna komora RS biti obavezna da svakodnevno dostavlja Ministarstvu privrede i preduzetništva RS, Vlada će donositi interventne mjere s ciljem pomoći najugroženijim privrednim subjektima.\nS ciljem pravovremenog informisanja stanovništva u jedinici lokalne samouprave, neophodno je da Republička uprava civilne zaštite uspostavi funkcionisanje regionalnih centara za obavještavanje i uzbunjivanje. Ovi centri su dužni da organizuju dežurstva 24 časa, te da sačine listu servisnih informacija s podacima o kojima će svakodnevno informisati građane.\n“Situacija na tržištu poljoprivrednih proizvoda je stabilna, u RS postoje dovoljne zalihe pšenice i drugih poljoprivrednih proizvoda, svi podsticaji poljoprivrednicima se redovno isplaćuju u skladu s utvrđenom dinamikom”, navode iz Štaba.\nRepublički štab za vanredne situacije uspostavio je Stručni operativni tim s ciljem pružanja informacija.\n“Mjerama Vlade RS omogućeno je odgađanje plaćanja poreza na dobit i svih obaveza po završnom računu za 2019. godinu do 30. juna, te njihovo plaćanje u ratama do kraja godine. Svim korisnicima zajmova iz fondova kojima upravlja IRB odobren je tromjesečni moratorijum na otplatu. Paušalno plaćanje poreza na ukupan prihod malih preduzetnika s jednim ili dvoje zaposlenih umanjen je za 60 odsto”, navodi se u saopštenju.\nDodaje se i da međunarodni transport funkiconiše, čak i prema Italiji, a unutrašnji saobraćaj je redukovan u skladu s novonastalom situacijom.\nRadnici strahuju od novog vala otpuštanja\nŠta se danas dešavalo u centru Sarajeva: Osvanula barikada, do posla plivajući


Obuka za internog proveravača za ISO 9001, ISO 14001 i ISO 45001 integrisani sistemi menadžmenta | SGS Srbija\nUsluge obuke Obuka za internog proveravača za ISO 9001, ISO 14001 i ISO 45001 integrisani sistemi menadžmenta\nSaznajte kako da sprovedete internu reviziju sistema integrisanog menadžmenta (IMS) zasnovanog na standardima ISO 9001, ISO 14001 i ISO 45001, tako da možete da izveštavate o efikasnosti njegove primene u poslovanju.\nOvaj kurs će vas upoznati sa zahtevima standarda ISO 9001:2015, ISO 14001:2015 i ISO 45001:2018. Steći ćete bolje razumevanje različitih sistema menadžmenta koji su obuhvaćeni standardima i steći samopouzdanje kako da ih efikasno nadzirete kako biste mogli da izveštavate svojoj organizaciji o njima.\nNakon završetka ove obuke moći ćete da:\nintegrišete zajednički skup procedura pomoću IMS-a;\nuključite standarde u vašu organizaciju;\nplanirate internu reviziju u skladu sa standardima ISO 19011:2018 i ISO/IEC 17021-1;\nproverite da li je vaša organizacija usklađena sa relevantnim smernicama, procedurama i povezanim dokumentima prikupljajući objektivne dokaze i koristi odgovarajuće tehnike uzorkovanja;\nupravljate ulogama i odgovornostima članova ekipe proveravača kako biste osigurali uspešno sprovođenje provere;\nizveštavate o efikasnosti primene sistema menadžmenta.\nObuka je namenjena za\nKurs je predviđen za profesionalce u oblasti provere kvaliteta, ekologije i zdravlja i bezbednosti na radu koji već imaju razumevanje sistema menadžmenta. Pre početka ovog kursa preporučuje se da polaznici znaju svrhu sistema menadžmenta i internih provera.\nMetodologija predavanja: licem u lice ili e-učenje\nOnline verzija kursa se sastoji od dva zasebna modula: Uvod u integrisane sisteme menadžmenta i interni proveravač integrisanih sistema menadžmenta.\nPolaznici koji pohađaju obuku tokom celokupnog njenog trajanja primiće SGS-ov „Sertifikat o prisustvu“. Polaznici koji su pohađali Online verziju obuke, moraće da dovrše celokupan kurs i dobiju prolaznu ocenu od 70% ili više tokom konačne procene. Po uspešnom dovršetku, polaznici će moći da preuzmu sertifikat o uspešno završenoj obuci.\nZašto izabrati kurs za internog proveravača integrisanog sistema menadžmenta koji sprovodi SGS?\nKao globalni lider u profesionalnoj obuci, pružamo inovativna rešenja za učenje i razvoj, pokrivajući različite privredne oblasti i delatnosti. Naša rešenja za obuku su razvili stručnjaci iz odgovarajućih oblasti tako da pomognu organizacijama i pojedincima da poboljšaju ličnu kompetentnost i veštine - suštinska sredstva koja omogućavaju održivi razvoj poslovanja i konkurentnu prednost.


posao u Australiji | Budi Kengur - Part 3\nKako pronaći posao u Australiji – Saveti i smernice\nSreda, Decembar 21, 2016 9:00 am 01/11/2019 Rad u Australiji\nAustralija je veoma primamljiva za sve one koji žele da rade u inostranstvu i njeno tržište rada je jedno od najjačih na svetu. Međutim, proces pronalaska poslodavca nije ni malo jednostavan ako se posao traži dok ste van Australije. U ovom tekstu navodimo nekoliko saveta i smernica, koje vam mogu pomoći …\nPetak, Mart 27, 2015 10:00 am 30/05/2016 457 viza, Rad u Australiji 22 comments\n457 viza je najpopularnija radna viza preko koje poslodavci iz Australije sponzorišu i dovode kvalifikovane radnke iz inostranstva. Kod ove vize je potrebno da i poslodavac/sponzor i kandidat/radnik ispunjavanju određene uslove. Često se dešava da poslodavci a i oni koji su zainteresovani i planiraju da …


Turski tok: Polaganje cevi od juna\nGasprom: Postavljanje cevi za Turski tok počinje u junu\nBiznis Autor:Tanjug19. maj. 201513:14 > 13:19\nPostavljanje cevi za gasovod Turski tok u plitkoj vodi počeće u prvoj dekadi juna, rekao je zamenik predsednika upravnog odbora Gasproma Vitalij Markelov.\nOn je na konferenciji za novinare precizirao da će na postavljanju cevi raditi dva broda, a prve cevi će položiti italijanska kompanija Saipem, preneo je Tas.\nSve cevi koje su bile naručene za projekat Južni tok, biće iskorišćene za Turski tok, rekao je član upravnog odbora Gasproma Oleg Aksjutin i dodao da je deo cevi već proizveden i da se čuva na specijalnim mestima.\nKako je ranije preneo Tas, početkom maja Gasprom je naložio da počnu radovi na izgradnji gasovoda Turski tok.\nIzvođač radova je čekao još od 1. decembra, kada je predsednik Rusije Vladimir Putin saopštio da Rusija odustaje od realizacije Južnog toka i počinje sa realizacijom Turskog toka.\nZa razliku od Južnog toka koji je predviđao velike infrastrukturne radove u Evropi, projekat Turski tok se ograničava na izgradnju cevovoda po dnu Crnog mora i gasnog čvorišta na grčko-turskoj granici. Čitavu ostalu infrastrukturu evorpski klijenti Gasproma će morati sami da izgrade.\nItalijanski Saipem je ranije saopštio da je dobio obaveštenje od klijenta Južni tok transport (Saut strim transport), koji je u stoprocentnom vlasništvu Gasproma, o obnavljanju radova po ugovoru. Saipem treba da počne radove na morskom delu gasovoda u Crnom moru, saopštila je tada kompanija.\nRanije je direktor Gasproma Aleksej Miler rekao da je početak eksploatacije Turskog toka planiran za decembar 2016. godine.


Festival “Svi smo mi čitaoci” od 17. do 25. aprila – Bookvar\n"Zeleni papagaj" u novom ruhu\nFestival “Svi smo mi čitaoci” od 17. do 25. aprila\nTreći Festival knjige “Svi smo mi čitaoci” biće održan od 17. do 25. aprila na Svetosavskom platou u Beogradu, najavilo je Udruženje izdavača i knjižara Srbije.\nUdruženje izdavača i knjižara Srbije će i ove godine učestvovati i podržati manifestacije kojima će biti obeležen Svetski dan knjige.\nTokom Festivala, izlagači će knjige ponuditi po posebnim, znatno povoljnijim cenama a planirani su i posebni kulturni programi i različite akcije.\nSvoja izdanja predstaviće 12 izdavačkih kuća: Vulkan, Laguna, Kreativni centar, Evro DJunti, Oksford centar, Klet, Pčelica, Partenon, Albatros plus, RTS izdavaštvo, Novosti, Hrišćanska misao, Sezam buk, Mali princ, Kairos, JRJ, Hema-Kheja-Neje, Otvorena knjiga i Marso.\nFestival “Svi smo mi čitaoci” otvoriće “Beogradski čitač i književnik Uroš Petrović.\n“Beogradski čitač” je naziv kulturološkog projekta koji u prvoj fazi realizacije za cilj ima postavljanje bronzane skulpture posvećene knjizi i afirmaciji čitanja (autorski rad studenata vajarstva FPU), koja će krasiti uži centar Beograda i podsećati na važnost i ulogu knjige i prosvetiteljstva.\nTokom trajanja Festivala na štandu “Beogradskog čitača” prodavaće se književna dela po cenama – koje kupci sami budu odredili, a ovako prikupljen novac namenjen je realizaciji skulpture “Beogradski čitač”.\nKnjige koje budu na ovoj donatorskoj prodaji, poklon su različitih izdavačkih kuća.\nU isto vreme kada se održava Festival knjige, u holu Radio-televizije Srbije biće izložba vajarskih predloga rešenja skulpture, koje su realizovali studenti FPU iz Beograda.\nPobednička skulptura, biće predstavljena 7. maja u Skupštini grada Beograda.\nUčešće su potvrdili eminentni književnici, medju kojima i: Radomir Mićunović, Ivanka Radmanović, Novak DJukić, Aleksandra Mihailović, Milosava Pavlović, Ljiljana Crnić, Sladjana DJordjević i Majo Danilović.\nNa svečanosti otvaranja trećeg Festivala knjige “Svi smo mi čitaoci” ljubiteljima knjige će se obratiti predstavnik organizatora Vuk Vukićević, suinicijatorke projekta “Beogradski čitač” Tanja Šikić i Gordana Vlajić, mentor vajarskog odseka FPU Dragoljub Dimitrijević i pisac Uroš Petrović, a specijalni gosti biće dramski umetnik Toma Kuruzović i muzički sastav “Duo Gitarinet”.


Crnogorci traže da Stanivukoviću ponovo bude zabranjen ulazak u državu jer negira njihovu naciju\nCjelokupna crnogorska opozicija, kao i jedan dio vlasti, su osudili izjavu gradonačelnika Banje Luke Draška Stanivukovića da su “Crnogorci izmišljena nacija”.\nNakon što mu je nedavno ukinuta zabrana ulaska u Crnu Goru, Stanivuković je ponovo naljutio političare i građane ove države. On je, naime, tokom posljednje posjete Crnoj Gori, u društvu istomišljenika, doveo u pitanje postojanje crnogorske nacije, a sve je snimljeno i objavljeno na internet platformama.\nZastupnik iz Đukanovićeve opozicione Demokratske partije socijalista Predrag Bošković rekao je da mlade generacije očigledno nisu zapamtile kako je završio projekt “Velike Srbije” s obzirom na to da se sada bave projektom “srpskog svijeta”.\nSDP-ov Ivan Vujović je rekao da bi svaka normalna država, nakon ovakvih izjava, banjalučkom vođi pokazala vrata, dok je Aleksandar Damjanović iz nevladinog udruženja “Crnogorska kulturna mreža” čak zatražio ponovnu zabranu ulaska u zemlju.\nOsim opozicije, glas su podigli i neki zvaničnici koji su u trenutnoj vlasti.\nReagovali su iz Demokrata koje vodi predsjednik Parlamenta Crne Gore Aleksa Bečić te zastupnici Ujedinjene reformske akcije Dritana Abazovića. Danilo Šaranović iz Demokrata rekao je da je dosta bilo negiranja bilo koje nacije, nazvavši Stanivukovićevu izjavu “sramotnom”, dok je Mileta Radovanović iz URA rekao da su svi gosti dobro došli u Crnu Goru, ali da je osnovna kultura da gost poštuje domaćina, odnosno zemlju u koju je došao.\nStanivukovićevi ispadi svakako dolaze u pogrešnom trenutku s obzirom na to da su se ponovo uzburkale tenzije između stanovnika ove države koji se osjećaju kao etnički Crnogorci i onih koji se osjećaju kao Srbi. Tenzije je uzrokovala najava da će mitropolit SPC Joanikije biti ustoličen u Cetinju, u manastiru gdje počivaju mošti Svetog Petra Cetinjskog.


Delegacija Udruženja prometnika nafte u Vladi FBiH – Magazin Plus\nHome/Delegacija Udruženja prometnika nafte u Vladi FBiH\nPremijer Federacije Bosne i Hercegovine Nermin Nikšić primio je jučer u sjedištu Vlade FBiH u Sarajevu delegaciju Udruženja prometnika naftnih derivata u FBiH na čelu s predsjednikom Milenkom Boškovićem. Sastanku su prisustvovali i federalni ministri energije, rudarstva i industrije Erdal Trhulj, finansija Ante Krajina i trgovine Milorad Bahilj, te direktori Porezne uprave FBiH Midhat Arifović i Federalne uprave za inspekcijske poslove Ibrahim Tirak.\nNeposredni povod za ovaj sastanak bila je Odluka Federalne vlade o davanju saglasnosti Federalnom ministarstvu energije, rudarstva i industrije za otvaranje posebnog namjenskog transakcijskog računa kao podračuna u okviru Jedinstvenog računa Trezora, donesena na 127. sjednici od 13. avgusta ove godine. Njome je predviđeno da se na ovaj račun prikupljaju sredstva po osnovu takse za uspostavu rezervi naftnih derivata koja je utvrđena Zakonom o naftnim derivatima u Federaciji BiH.\nCilj uvođenja ove takse je da se formiranjem rezervi naftnih derivata obezbijedi snabdijevanje Federacije BiH u slučaju prijetnje energetskoj sigurnosti uzrokovane vanrednim poremećajima u snabdijevanju.


'Saradnja sa Rusijom nije kontradiktorna saradnji sa NATO-om'\nIzvor: RTS, 12.Jul.2018, 19:35\nZamenik pomoćnika generalnog sekretara NATO Džejms Apaturaj ističe da saradnja Srbije sa Rusijom nije u kontradikciji sa saradnjom Beograda sa NATO-om.\nDžejms Apaturaj naglašava da vojna alijansa ima puno poštovanje prema vojnoj neutralnosti Srbije.\n"NATO ne postavlja nikakve limite saradnji sa Srbijom zbog tesne saradnje >> Pročitaj celu vest na sajtu RTS << Beograda sa Rusijom. Ne postoji kontradikcija za nas u dobrim odnosima sa Rusijom i sa NATO. I mi bismo želeli da imamo bolje odnose sa Rusijom", naglasio je on.\nApaturaj je u izjavi RTS-u, Tanjugu, TV Prva naglasio da bi NATO želeo više javne diplomatije u Srbiji, da se građanima objasni šta sve ta zemlja radi sa vojnom alijansom.\n"To je važno kako bi građani shvatili da postoji dobar odnos između nas dana i da želimo još više saradnje", poručuje on.\nApaturaj je ukazao da NATO sarađuje mnogo sa Srbijom i da u toj zemlji ima i svoju kancelariju preko koje pomaže i podržava Srbiji u reformi odbrane.\nNaglašava da postoje i zajedničke vežbe, preko kojih Vojska Srbije može da uči kako da bolje sarađuje sa vojskama drugih zemalja.\nZamenik pomoćnika generalnog sekretara NATO-a najavio je da će uskoro u Srbiji biti održana velika vežba za reagovanje u vanrednim situacijama, na kojoj će se vežbati reakcija civilnih organizacija i vojske na elementarne nepogode i incidente.\n"Vežba koja će se održati je fokusirana na civilno planiranje reakcije na nepogode i incidente. Ne radi se samo o vojnoj vežbi, već o civilno-vojnoj saradnji u takvim situacijama", kazao je on.\nApaturaj je objasnio da Srbija odlično priprema ovu vežbu i da ga raduje što je ta zemlja domaćin.\nUkazao je da će na vežbu doći partneri iz mnogih krajeva sveta.\nApaturaj ističe da NATO sa vladom Srbije razgovara i o daljim projektima, koji bi bili specifični, na primer o boljoj sajber odbrani.\nŽivulović: NATO poštuje neutralnost Srbije\nNATO poštuje vojnu neutralnost koju je Srbija izabrala kao svoj politički put, izjavio je predsednik Atlantskog saveta Srbije Vladan Živulović na samitu NATO u Briselu.\nOčigledno je da NATO želi da zaokruži površinu i region, ali sa druge strane ne vrši nikakav pitisak na Srbiju, niti je poziva da postane članica, rekao je Živulović i podsetio da je Srbija jedina zemlja u okruženju, osim BiH, koja nije članica Alijanse.\n"Ne znam po čemu je to Srbija pametnija od ostalih zemalja koje su nas okružile, ali nažalost to je naša odluka. Bojim se da ovako zaokruženi predstavljamo lak plen i jednu vrstu lovine za razne grupe, razne države koje su manje od nas, ali koje sada iza sebe imaju velikog brata koji uvek može sa toljagom da dođe i da reši problem", rekao je Živulović u izjavi Tanjugu, RTS i TV Prvoj.\nS tim u vezi, naveo je da će Srbija biti u situaciji da će razne predloge takvih malih država u okruženju morati da prihvati.\n"Zato mi lobiramo da uđemo u NATO, jer kada ste izolovani, sami, onda su vam pregovaračke pozicije jako slabe", istakao je Živulović koji je prisustvovao Samitu NATO u Briselu.\nPrema njegovovom mišljenju, neutralni status mogu održati samo jake i snažne države kao što je Švajcarska.\n"Nažalost, mi tu snagu nemamo. Mi nemamo snagu da tu neutralnost možemo da odbranimo u bilo kom trenutku", smatra Živulović i dodaje da upravo zbog toga srpski džavni vrh mora vrlo dobro da balansira između istoka i zapada.\nOdlično je što je Srbija član programa NATO-a Parnerstvo za mir i što sarađuje sa Alijansom, ocenio je on, ali i dodao da Srbija mora da balansira i pazi koji je nivo njene saradnje sa Rusijom, jer je "važno da te dve velike sile ne lociraju Srbiju kao neprijatelja ili potencijalnog neprijatelja".\n"Tu moramo da budemo jako pažljivi", podvukao je Živulović.\nOn je naveo da je Srbija ima veliki broj vežbi i saradnju sa NATO-om koja je, dodao je, na odličnom nivou.\n"Predstojeća vežba sa NATO nije prva ni jedina. Mi imamo više od 200 raznih aktivnosti sa NATO tako da ta saradnja funkcioniše i to nije opredeljujući faktor za članstvo...sa druge strane, mi imamo vežbe i sa Rusijom", rekao je Živulović i ponovio da je važno pitanje balansa i "kako to vešto izvesti da ne skrenemo pažnju druge strane".\nPredsednik Atlantskog saveta Srbije je napomenuo da su reforme u Vojsci Srbije odavno izvršene i da je ona usvojila NATO standarde.\nUpitan da li neutralni status može da utiče na efikasnost snaga Kfora na Kosovu i Metohiji, on je odgovorio da spska vojska ima dobru saradnju sa Kforom i da njen status nema veze sa tim.\n"Svi se molimo da Kfor ostane što duže tamo, jer je to jedina sila koja srpskom stanovništvu pruža bezbednost i sigurnost. Mi čak insistiramo na povećanju broja ljudi, jer su oni garant bezbednosti", zaključio je Živulović.


Predlog Zakona o izmenama i dopunama Zakona o javnim nabavkama u Crnoj Gori\nPredloženim izmenama Zakona u Crnoj Gori se povećava efikasnost uz očuvanje transparentnosti čime se otklanjaju teškoće u sprovođenju postupka javne nabavke.\nIzmene imaju za cilj poboljšanje mahanizama zaštite prava i pravnih interesa učesnika u postupku i javnog interesa kao i eliminisanje problema u samoj primeni zakona.\nPromenama je proširena lista izuzeća od primene Zakona, pa se zakon ne primenjuje na nabavku izbornog materijala i nabavku roba i usluga u vezi sa korišćenjem vazduhoplova Vlade.\nNeposredni sporazum i šoping se brišu kao postupci javnih nabavki, a menjaju se i limiti za primenu postupka – naručilac je dužan da postupke javnih nabavki primenjuje za nabavku roba i usluga čija procenjena vrednost jednaka ili veća od 15.000 EUR i radova čija je procenjena vrednost jednaka ili veća od 30.000 EUR.\nUvode se i hitne nabavke sa ciljem otklanjanja i sprečavanja opasnosti od nepredviđenih događaja na koje naručilac nije mogao ili ne može da utiče, otklanjanja posledica tih nepredviđenih događaja, ugroženosti zdravlja i života građana.\nZbog specifičnosti u oblasti odbrane i bezbednosti, stvaraju se uslovi da se pojedine nabavke urede propisom Vlade.\nNabavke koje su izuzete od primene zakona sprovode se u skladu sa procedurom koju utvrdi naručilac posebnim aktom i koji je dužan da objavi na svojoj internet stranici.\nU delu zaštite prava određeno je da se žalbeni postupak vodi po odredbama i načelima zakona, a u pitanjima koja nisu uređena zakonom, primenjuju se odredbe zakona kojim se uređuje upravni postupak\nŽalba na tendersku dokumentaciju može se podneti najkasnije deset dana pre dana koji je određen za otvaranje ponuda. Podnosilac žalbe je u obavezi da dostavi dokaz o uplati naknade za pokretanje postupka koja iznosi 1% od vrednosti postupka, a ne više od 20.000 EUR.\nIzmenama je proširen i sastav Državne komisije za javne nabavke sa četiri na šest člana koje imenuje Vlada na predlog Ministarstva.


Ivancov: BiH ne trebaju mentori - Moja Hercegovina\nPočetna / Ivancov: BiH ne trebaju mentori\nIvancov: BiH ne trebaju mentori\nAmbasador Rusije u BiH Petar Ivancov izjavio je danas da je BiH nezavisna i suverena zemlja kojoj ne trebaju mentori koji će govoriti lokalnim političarima šta treba da rade.\n“Nažalost, i 20 godina nakon rata imamo isti problem. Mislim da je jedini način da se krene naprijed dijalog i saradnja između naroda, institucija na svim nivoima i njihovih lidera. Nakon odbijanja izvještaja o radu Savjeta ministara zaista smo suočeni sa mogućnošću izglasavanja nepovjerenja tom tijelu”, kaže Ivancov.\nIvancov je podsjetio na izjave svih političkih zvaničnika iz BiH da je ruska uloga u BiH stabilizujuća i da nema negativne namjere.\n“Uprkos međusobnim razlikama u mišljenjima po određenim pitanjima, uvijek smo imali konstruktivan odnos sa SAD, jer oboje države žele mir i stabilnost BiH. Nažalost, počevši od maja, zvaničnici SAD su kroz saslušanja u komitetima za spoljne poslove američkog Kongresa postali glasni u kritici uloge Rusije u regionu. Ono što je amo izneseno ne odgovra istini”, kaže Ivancov.\nTagsambasara Rusije u BiH BiH ne trebaju mentori petar ivancov


Otkrijte da li vaš računar podržava novi Hitman naslov - PLAY!\nIzlazak nove igre Hitman 3 najavljen je za 20. januar 2021., a igra će biti dostupna na PC platformama, kao i na konzolama trenutne i naredne generacije. Vlasnici konzola imaju posebnog razloga za radovanje jer je IO Interactive obelodanio da će nadogradnja na sledeću generaciju biti besplatna.\nIO Interactive je definitivno dao dovoljno vremena PC igračima da nadograde svoje gejming sisteme kako bi mogli da igraju Hitman 3 početkom sledeće godine. Iako su mnogi programeri skloni da otkriju sistemske zahteve svojih igara mesec ili dva pre nego što igra izađe, zahtevi za Hitman 3 su izašli čak pet meseci pre izlaska igre.\nNa prvi pogled zahtevi uopšte ne izgledaju loše imajući u vidu da će igra moći da se igra na različitim generacijama hardvera. Međutiim postoji par stvari na koje će obožavaoci morati da obrate pažnju. Hitman 3 će zahtevati DirectX 12 i Windows 10 da bi se pokrenula a zauzimaće otprilike 80GB prostora na vašem gejming ljubimcu.\nSvaki računar sklopljen u zadnjih par godina bi trebao bez problema da ispuni minimalne zahteve, a objavljena specifikacija ne predstavlja nikakav ozbiljan skok u poređenju sa prethodnim Hitman naslovom.\nJoš jedna bitna informacija je i da će Hitman 3 određeno vreme biti ekskluzivan naslov na Epic Games platformi. Dok čekamo januar uzivajte u trejleru, u glavnoj ulozi naš omiljeni Agent 47.\nRelated Items:Hitman, Hitman 3, IO Interactive, sistemski zahtevi, system requirements


Stručnjaci za bezbednost i saradnju na dvodnevnoj konferenciji u Palermu\nMedjunarodni stručnjaci koji su se okupili na Konferenciji o bezbednosti i saradnji na Mediteranu, Bliskom istoku i u Aziji, usredsredili su se na mediteranski dijalog i potrebu za uspehom u Avganistanu.\nStručnjaci za bezbednost i saradnju koji su se okupili na dvodnevnoj konferenciji u Palermu, naglasili su potrebu za postizanjem napretka u mediteranskom dijalogu. Razgovarano je o izraelsko-palestinskom sukobu, situacijama u Lbanu, na Balkanu i Kipru - kao problemima koji zahtevaju hitnu i stalnu pažnju. Profesor Muhamed Nadir Aziza, generalni direktor Mediteranske opservatorije, organizacije koju delimično finansira italijansko Ministarstvo inostranih poslova, rekao je da je region Mediterana, sa ukupno 450 miliona stanovnika, veoma složen, jer ga čine kulturno i politički različite zemlje.\nAziza je naglasio da zemlje i sa severne i sa zapadne strane Mediterana moraju da se ujedine kako bi se suprotstavile izazovima kao što je opasnost od terorizma. On je takodje podržao predlog za formiranje Mediteranske unije, koji je izneo francuski predsednik Nikola Sarkozi.\nAziza je rekao da ne postoji pravno telo koje bi predstavljalo zemlje Mediterana, podsetivši da postoje Evropa, Magreb, Bliski, Srednji i Daleki istok, ali ne i institucija za Mediteran. Učesnici konferencije, koju su organizovali italijanski Atlantski komitet i Atlantski pakt - organizacije koje se bave bezbednosnim pitanjima u zemljama NATO-a, takodje su se bavili situacijom u Avganistanu i potrebom da tamošnja misija NATO-a bude uspešna. Učesnici su se složili da Talibanu i Al Kaidi ne sme biti dozvoljeno da ožive svoju brutalnu vlast u Avganistanu. Geri Robins, direktor Odeljenja za evropsku bezbednost i politiku u američkom Državnom sekretarijatu, izjavio je da bi to moglo da predstavlja glavnu dugotrajnu opasnost za stanovnike Avganistana, ali i okolnih regiona, za stanovnike Bliskog istoka i zapadna društva uopšte.\n«Ako dozvolimo da Avganistan ponovo postane zemlja gubitnik i raj za teroriste, to će ponovo dovesti do izvoza nasilnog ekstremizma i verovatno baciti region u još veći metež», rekao je Robins.\nOn je naglasio da Avganistanu mora da se pomogne da bi razvio svoju ekonomiju, civilno društvo, vladavinu zakona i iznad svega povećao sposobnost da preuzme sopstvenu odgovornost. Robins je zaključio da primer Avganistana pokazuje da rekonstrukcija i stabilnost zahtevaju zajedničke napore medjunarodne zajednice.


Iako su najavili da će danas doći u Novi Grad, načelnici Dvora na Uni i Petrinje u Hrvatskoj se nisu pojavili na sastanku, piše Srpskainfo.\nU Novi Grad nije došao ni načelnik Kostajnice Dragi Bundlo, ali ga je predastavljao njegov zamenik Goran Rabat.\nOd najavljenih načelnika došli su samo Mladen Kljajić iz Krupe na Uni, a svoje predstavnike imala je i Kozarska Dubica.\n– Svi pokušaji lokalih zajednica i ministarke ekologije RS Srebrenke Golić da nametne ovu temu hrvatskoj strani do sada su bili neuspešni, jer je iz Zagreba uvek stizao odgovor da to nije zvanični stav BiH. Sada imamo zvanični stav BiH i to jedinstven, i u RS i u Federaciji BiH i na nivou Predsedništva BiH – rekao je Košarac.\nDodao je da će BiH uskoro imati i ekspertski i pravni tim za Trgovsku goru, te da računa da će preko Brisela tražiti da EU utiče na Hrvatsku da odustane od odlagalista nuklearnog otpada uz granicu sa BiH.


Sve se polako vraća u normalu: Ove evropske zemlje se opraštaju od korona mera\nA. J. 18. februara 2022. 08:44\nFebruar je mesec koji je označio prekretnicu kada je reč o pandemiji virusa korona u Evropi. Kako su stope hospitalizacije i smrtnosti sve manje, veliki broj evropski zemalja delimično ili potpuno ukida mere uvedene kako bi virus bio obuzdan. Tako će od februara građani ukupno 14 država moći da se kreću bez zaštitnih maski, dok neki konačno izlaze iz višemesečnog karantina, piše Nova.rs.\nDanske vlasti donele su odluku da kovid više ne spada u kategoriju „kritičnih bolesti“, zbog čega su od 1. februara ukinuta sva ograničenja. Kovid pasoš biće neophodan samo za ulazak u zemlju iz inostranstva, dok će vlasti nastaviti da podstiču građane na vakcinaciju. Četvrta doza cepiva biće dostupna Dancima koji žele da se zaštite, kako bi mogli da nastave život bez maski i karantina.\nUprkos činjenici da je broj zaraženih virusom korona u Velikoj Britaniji, građani od kraja januara nisu u obavezi da nose zaštitne maske, čak je i karantin za zaražene praktično ukinut. „Vodite računa o svojim bližnjima i okolini“, savetovano je Britancima koji su veći deo prošle godine proveli radeći od kuće.\nOva mapa promeniće vam način na koji gledate na svet, da li znate šta…\nOvo je spisak ‘neprijateljskih zemalja’ koji je odobrila ruska vlada\n10 mračnih činjenica o ovim zemljama malo ljudi zna\nŽivot sa koronom je novi moto Velike Britanije, što su stanovnici sa oduševljenjem dočekali.\nZemlja koja je prva najavila, a potom i usvojila zakon o obaveznoj vakcinaciji, sada drastično menja strategiju. Sve mere uvedene zbog pandemije koronavirusa u Austriji biće ukinute 5. marta, saopštili su tamošnji zvaničnici. Na snazi će ostati samo mera nošenja maski na određenim mestima, a zeleni pasoši će verovatno postati prošlost.\nPrvi talas popuštanja mera najavljen je za 19. februar, kada će se u ugostiteljstvu, hotelijerstvu i za manifestacije preći sa 2G na 3G pravilo, čime nevakcinisani uz negativan test dobijaju pristup kafićima, restoranima, hotelima, koncertima i utakmicama. Za zaražene koji nemaju simptome virusa ukida se obavezan karantin, a jedino što će ostati na snazi je obaveza nošenja maski na mestima kao što su javni prevoz i supermarketi.\nPo uzoru na Veliku Britaniju, Austrija će 5. marta proglasiti „dan slobode“.\n„Sloboda“ stiže i na Zapadni Balkan obzirom da je premijer Slovenije Janez Janša potvrdio da sledi period ublažavanja protivepidemijskih mera.\nSlovenački epidemiolozi i drugi zdravstveni stručnjaci predlažu ukidanje kovid potvrda za ulazak u banke, pošte, trgovine i jedinice državne uprave, kao i olakšavanje rada ugostitelja i nastave u školama, gde se sada obavljaju redovna testiranja učenika koji u razredu moraju biti s maskama.\nReviziju do sada važećih mera epidemiolozi predlažu jer omikron varijanta, uprkos brzom širenju, nije donela izrazitije probleme u bolničkom sistemu, pa predlažu da se mere ublaže, a poveća zaštita za posebno ranjive grupe.\nZdravstveni sistem Slovačke dobro funkcioniše i pored novog talasa pandemije, zbog čega su vlasti odlučile da kovid propusnice pošalju u prošlost. One više nisu potrebne za ulazak na javna mesta, a do kraja februara biće povećan i broj ljudi koji mogu da borave u jednoj zatvorenoj prostoriji.\nOva zemlja je nedavno prešla iz crvene u takozvanu narandžastu zonu, što znači da restorani i barovi mogu da rade puno radno vreme, a deca mlađa od 12 godina više neće morati da nose maske.\nAdministracija nemačkog kancelara Olafa Šolca donela je odluku koju su Nemci već duže vreme priželjkivali – posle 20. marta biće ukinut veći broj ograničenja vezanih za pandemiju virusa korona, uz najavu obavezne vakcinacije „za iduću jesen i zimu“.\nPlan u tri tačke predviđa ukidanje restrikcija u fazama za privatna okupljanja, prodavnice, restorane i hotele. Na snazi ostaje mera nošenja zaštitnih maski i držanja neophodne distance.\nStanovnici Holandije jedni su od retkih u Evropi koji su u strogom karantinu proveli dobar deo 2021. godine. Sada je došlo vreme za „slobodniji život“, pa se od 15. februara ukida većina zdravstvenih restrikcija vezanih za suzbijanje virusa.\nVlada je najavila da će radno vreme barova i restorana biti vraćeno na režim pre pandemije i objavila kraj obaveznog nošenja maski na većini javnih mesta kao i propis o socijalnom distanciranju.\nSredina februara označava period proglašenja slobode i u Norveškoj, gde se ukidaju sve mere protiv virusa korona.\nVisoka stopa vakcinisanih protiv kovida je veliki uspeh u borbi protiv pandemije, ocenile su tamošnje vlasti, što je omogućilo da građani ponovo žive bez ikakvih stega.\n„Nova faza“ života sa koronom počinje u Švedskoj – jednoj od retkih zemalja koje su relativno kasno i uvele restrikcije. Kovid propusnice kao uslov za ulazak na javna mesta više neće važiti, dok se ukida i preporuka za nošenje maski u javnom prevozu tokom prometnih perioda.\nŠvajcarska Vlada je pripremila dva seta mera, koje bi trebalo da stupe na snagu od 17. februara, a da li će popuštanje biti delimično ili potpuno, zavisiće od trenutne epidemiološke situacije u zemlji.\nSada u ovoj alpskoj zemlji važi 2G pravilo, a to znači da u zatvorene prostore, poput restorana, hotela, barova, mogu da uđu samo vakciniasni i oni koji su preležali kovid.\nNa spisku zemalja koje ukidaju obavezno nošenje zaštitnih maski nalaze se Španija, Francuska i Italija, dok će ostala ograničenja ostati na snazi.\nKomšić i Bećirović: Izetbegović da ne ide u Brisel\nZelenski: RUS sprovodi terorizam protiv gradova i stanovnika\nZelenski: Rusija sprovodi terorizam protiv gradova i…\nVodeće američke aviokompanije uvešće rodnu oznaku X\nMedju onima koje će Bajden odlikovati Medaljom slobode…\nVećina Hrvata veruje u Boga, seks pre braka ne smatra grehom


Košarkašice Crvene zvezde odbranile titulu\n► Košarkašice Crvene zvezde odbranile titulu\nKošarkašice Crvene zvezde odbranile su titulu šampiona Srbije, pošto su večeras u gostima pobedile Partizan sa 75:45 i tako trijumfovale sa 3:1 u finalnoj seriji.\nCrno-bele su u poslednjoj četvrtini pokušale da se vrate u meč šutevima za tri poena, ali nisu uspele. Zvezda je rutinski održavala veliku prednost, a posle trojke Đokićeve u 38. minutu bilo je i najvećih 75:40 za Zvezdu.\nZvezda izgubila na gostovanju protiv Malage\nKošarkaši Crvene zvezde izgubili su večeras od Malage u gostima sa 79:74 (13:26, 24:25, 18:14, 19:14) u drugom kolu Grupe G Top 16 faze Evrokupa.\nTomić: Biće teško ali možemo da pariramo Unikahi\nTrener košarkaša Crvene zvezde Milan Tomić rekao je danas da je predstojeći protivnik crveno-belih Unikaha jedan od favorita za osvajanje Evrokupa, ali da veruje da njegova ekipa može da joj...\nGeneralni direktor fudbalskog kluba Crvena zvezda Zvezdan Terzić rekao je danas da je ovo bila najbolja godina kluba još od Barija i osvajanja titule evropskog šampiona i naveo da je naredni...


PROJEKAT SOLARI PRVI VAŽAN KORAK U PROCESU ENERGETSKE TRANZICIJE - MontEnergija\nHome\tObnovljivi izvori energije\tPROJEKAT SOLARI PRVI VAŽAN KORAK U PROCESU ENERGETSKE TRANZICIJE\nProjekat Solari 3000+ i 500+, koji realizuju Elektroprivreda (EPCG) i Eko-fond, predstavlja prvi važan korak u procesu energetske tranzicije, ocijenjeno je u Privrednoj komori (PKCG), navodi agencija Mina.\nMenadžer projekta Solari i izvršni rukovodilac Funkcionalne cjeline (FC) Proizvodnja u EPCG, Bojan Đordan, je na sjednici Odbora Udruženja energetike i rudarstva PKCG kazao da se finansiranje i subvencioniranje korisnika za kupovinu i ugradnju fotonaponskih sistema odnosi na snage do deset kilovati (kW) za individualne stambene objekte, odnosno do 30 kW za preduzeća i pojedince vlasnike poslovnih objekata.\nĐordan je naveo da će EPCG za učesnike u ovom projektu omogućiti otplatu na rate koje će biti u visini dosadašnjeg prosječnog računa korisnika, a periodi otplate za segment 500+ biće od četiri do šest godina.\nSubvenciju od 20 odsto, kako je saopšteno iz PKCG, obezbijediće Eko-fond a kompletnu logističku i administrativnu operativu EPCG.\n“S obzirom na to da EPCG pruža svu logističku podršku, ovo će biti veoma isplativo, posebno imajući u vidu da nakon isplate sistema korisnik u najmanje narednih deset godina ima priliku da besplatno obezbjeđuje električnu energiju za sopstvene potrebe“, rekao je Đordan.\nTakođe, biće omogućeno da ostvareni višak energije, u skladu s važećom regulativom Crne Gore, korisnik vraća u distributivnu mrežu i prodaje ga EPCG.\nĐordan je naveo da će se nedostajuća energija povlačiti iz mreže po istim uslovima, što će rezultirati mogućnošću da od potrošača i kupca električne energije, korisnik fotonaponskog sistema postane i proizvođač, što će u znatnoj mjeri uticati na rasterećenje kućnog ili budžeta firme, ukoliko se radi o sistemu instaliranom na nekom poslovnom objektu ili manjem pogonu.\nOn je predstavio i glavne korake u realizaciji ovog projekta koji se odnose na prijavu korisnika, obilazak lokacije, pripremu prethodne dokumentacije i ishodovanje potrebnih saglasnosti i dozvola, izvođenje i zaključivanje ugovora o radovima, te izradu i reviziju glavnog projekta.\n“Crna Gora zaista ima ogroman energetski potencijal i sa ovim projektom građanima želimo da približmo cjelokupnu priču o energetskoj tranciziji, kao i samu prozvodnju elektične energije iz obnovljivih izvora, te dopremo do samog potrošača kako bi shvatio svoju ulogu u ovom procesu i zadovoljio potrebe koje ima za energijom“, poručio je Đordan.\nOn je pozvao sva preduzeća i pojedince koji ispunjavaju uslove učešća u projektu Solari da se prijave na javni poziv kako bi se uvjerili u sve benefite koje donosi ovakav jedan sistem.\nInženjerka u Službi za nestandarne priključke i distribuirane izvore u Crnogorskom elektrodistributivnom sistemu (CEDIS), Anja Čanović, predstavila je tehničke uslove za priključenje elektrana koje funkcionišu po principu proizvodnje električne energije za sopstvene potrebe, instalisane snage do 30 kW.\nOna je objasnila da distribuirana proizvodnja postaje sve privlačnija sa tačke gledišta potrošača električne energije, te da krajnji korisnici sistema prelaze iz pasivne uloge potrošača u aktivnu, što im omogućava da korišćenjem novih tehnologija upravljaju svojim profilom potrošnje.\n“Na ovaj način se stvara nova kategorija korisnika distributivnog sistema, kupci – proizvođači. Posebno je važno to što potrošači mogu uštedjeti novac proizvodnjom električne energije za sopstvene potrebe, dok nepotrošeni višak električne energije plasiraju u mrežu“, kazala je Čanović.\nObaveza operatora distributivnog sistema je da obezbijedi sigurnu i pouzdanu distribuciju električne energije i da garantuje rad i sigurnost distributivnog sistema i nakon priključenja izvora na mrežu.\nČanović je kazala da se, prema dosadašnjim istraživanjima o obnovljivim izvorima energije, može zaključiti da Crna Gora posjeduje značajne resurse koji pružaju povoljne mogućnosti za njihovo energetsko iskorišćavanje.\nOna je dodala da posljednjih godina vlada veliko interesovanje za izgradnju solarnih elektrana i da je CEDIS do sada izdao preko 20 saglasnosti za priključenje. Očekuje se da će do njihove realizacije doći do kraja naredne godine.\nIAE: U SREDIŠTU PLANA OPORAVKA OD PANDEMIJE...


IBM i NVIDIA sarađuju na kreiranju brzih GPU za superračunare\nIBM i NVIDIA sarađuju na kreiranju brzih GPU za superračunare – Personal magazin\nNVIDIA i IBM danas su najavili planove za saradnju na izradi GPU-ubrzane verzije IBM-ovog bogatog portfolia koji sadrži poslovne softverske aplikacije na moćnim IBM sistemima. Ova je prvi put…\nNVIDIA i IBM danas su najavili planove za saradnju na izradi GPU-ubrzane verzije IBM-ovog bogatog portfolia koji sadrži poslovne softverske aplikacije na moćnim IBM sistemima.\nOva je prvi put da GPU akcelerator tehnologija izlazi van domena superračunarstva i ulazi u srž data centara na nivou preduzeća. Saradnja ima za cilj da omogući IBM korisnicima da brže obrade, obezbede i analiziraju ogromne količine strimovanih podataka.\n“Kompanije su u potrazi za novim i efikasnijim načinima da povećaju poslovnu vrednost pomoću Big Data i analitike,” izjavio je Tom Rosamilia, viši potpredsednik IBM Systems & Technology grupe i integrisanog lanca snadbevanja. “Kombinacija različitih tehnologija procesora kompanija IBM i NVIDIA može da omogući klijentima sa naprednom i efikasnom osnovom da postignu svoje ciljeve.”\nKompanije za integraciju POWER procesora i Tesla GPU-ova\nNVIDIA i IBM takođe planiraju da integrišu zajedničke mogućnosti procesiranja koje poseduju NVIDIA® Tesla® GPU-ovi zajedno sa IBM POWER procesorima. Ovaj potez velikom broju kompanija olakšava i čini efikasnijim upotrebu one vrste hardvera za superkompjutere koji koriste pre svega naučne i tehničke zajednice za izvršavanje računarskih zadataka, kao što su istraživanje svemira, dekodiranje ljudskog genoma i ubrzavanje plasmana novih proizvoda na tržište.\nKombinovanjem IBM POWER8 CPU-a sa energetski najefikasnijim GPU akceleratorom koga odlikuju najviše performanse na svetu, kompanije imaju za cilj da isporuče novu klasu tehnologije koja maksimalizuje performanse i efikasnost big data analitike, kao i za sve vrste naučnih, inženjerskih i drugih vrsta HPC opterećenja.\n“Ovo partnerstvo će doneti korporativnim data centrima performanse superračunara, šireći upotrebu GPU akceleratora i van tradicionalnog superračunarstva i tehničkih računarskih tržišta,” izjavio je Ian Buck, potpredsednik odeljenja za računarsku akceleraciju u kompanijiNVIDIA. “To će takođe obezbediti postojećem korisnicima superračunara i računara visokih performansi nove mogućnosti i tehnologije za izgradnju moćnih, energetski-efikasnih sistema koji podstiču inovacije i naučna otkrića.\nIBM Power sistemi će u potpunosti podržati postojeće naučne, inženjerske i aplikacije za vizualizaciju razvijene sa NVIDIA CUDA® programskim modelom, dozvoljavajući na taj način centrima superračunarstva i HPC korisnicima da odmah iskoriste prednost revolucionarnih performansi. IBM takođe planira da učini svoj Rational brend alata za razvoj poslovnog softvera dostupnim developerima superračunarstva, što programerima olakšava razvijanje najsavremenijih aplikacija.\nPartnerstvo između kompanija NVIDIA i IBM zasnovano je na avgustovskoj najavi OpenPOWER konzorcijuma, gde su IBM, NVIDIA, Google, Mellanox i Tyan uspostavili otvoreni ekosistem zasnovan na POWER arhitekturi kompanije IBM.\nIBM i NVIDIA sarađuju na kreiranju brzih GPU za superračunare was last modified: November 19th, 2013 by Redakcija\n8 zanimljivosti o Fejsbuku koje sigurno niste znali!


Rektor da poštuje zakon – Veliki Park\nRektor da poštuje zakon\nMinistar prosvete, nauke i tehnološkog razvoja Mladen Šarčević izjavio je da se na sastanku sa rektorom Univerziteta u Kragujevcu Nebojšom Arsenijevićem, za kojeg je Agencija za borbu protiv korupcije preporučila da bude razrešen sa tog mesta, dogovorio da rektor mora da poštuje zakon.\n„Dogovor je da se poštuju institucije sistema Agencija za borbu protiv korupcije, prosvetna inspekcija i etička komisija Univerziteta„, rekao je ministar Šarčević i dodao da to konkretno znači „da rektor mora da poštuje zakon, a ministar ne ugrozi autonomiju Univerziteta“.\nBez obzira na to, ministar Šarčević smatra da rektor Arsenijević treba da podnese ostavku.\nMinistаrstvo prosvete naložilo je u ponedeljak Fakultetu medicinskih nauka u Kragujevcu da zbog nepravilnosti poništi javnu ispravu i stečenа nаstаvno-nаučnа zvаnjа studentu Aleksandru Arenijeviću, sinu rektora Univerziteta u Kragujevcu Nebojše Arsenijevića. Rektor je najavio žalbu na takvu odluku inspekcije, a podsećamo, Ministarstvo prosvete je u dopisu preporučilo člаnovimа Saveta dа pokrenu postupаk pred Etičkom komisijom kragujevačkog univerziteta protiv rektorа Arsenijevićа.\nCategories:\tKragujevac, UDARNO-NASLOVNA SLAJDER\t/ No Responses / by Olivera Ilic 1 фебруара, 2018


Vesti online / Srpski informativni portal / Druženje zemljaka s obe strane Drine\nDruženje zemljaka s obe strane Drine\nNezaboravna šetnja kroz Vićencu\nProgram je počeo svečanim otvaranjem izložbe fotografija bombardovanja Srbije pre 20 godina, koja je probudila sećanja na tragediju. Ove godine pored ansambla domaćina, KUD-a Sloga, kulturno-umetnički program upotpunili su gosti iz Austrije, KUD "Bora Stanković" iz Beča i KUD "Jovan Jovanović Zmaj" iz Feldkirha, SKSO Kruna iz Skija iz Italije, kao i KD Orkestar harmonika iz Stanara, iz Republike Srpske.\nOvom prilikom, u gostima su bile delegacije opština Derventa i Stanari na čelu sa načelnicima Miloradom Simićem i Dušanom Panićem, što nimalo ne iznenađuje s obzirom na činjenicu da je najveći broj žitelja iz ovog kraja našao drugi dom u Vićenci i okolini. Oni su istakli da će zemljaci, bez obzira na to što ne žive u domovini, uvek biti s radošću i bratskom ljubavlju dočekani u svom zavičaju.\nU znak zahvalnosti za rad i saradnju udruženju Sloga gosti Milorad Simić i Dušan Panić uručili su brojne poklone koji opisuju srpsku istoriju, kao i pozlaćenu plaketu grada Derventa.\nGostima se pored ostalih obratio predsednik KUD-a Sloga, Dušan Aleksić, pozivajući prisutne da čuvaju i neguju veru, kulturu i tradiciju svojih dedova i da uče svoju decu odakle potiču njihovi koreni.


Miloš Biković, svetski, a naš - Tuetego\nNajveći Srpski glumac današnjice Miloš Biković je postao prvo Ruska a zatim i svetska zvezda.\nRTS je juče premijerno prikazao 2 Svetski proslavljena filma u kojima ne samo da glumi Miloš nego se pojavljuje u glavnim ulogama. Prva svetska uloga mu je bila u filmu “Led” u kom je imao jednu od važnijih uloga ali moramo se osvrnuti na njegovu karijeru i videti kako je počeo.\nPrvo Bikovićevo pojavljivanje na našim ekranima bilo je u TV seriji “Stižu dolari”, a zatim se pojavio u još jednoj seriji, nastavku poznate filmske franšize (Tesna koža) “Bela lađa.\nNjegov talenat je takodje uvideo i naš poznati glumac a kasnije i reditelj Dragan Bjelogrlić, i pozvao ga da glumi u filmu “Montevideo” gde je dobijo prvu veliku ulogu.\nNedugo zatim odselio se u Rusiju gde je dobio ponudu da glumi u poznatoj ruskoj seriji “Kuhinja” u kojoj je dobijo jednu od značajnijih uloga, a nakon toga je usledio film “Led” kao i film “Beyond the Edge” u kom glumi sa poznatim glumcem Antoniom Banderasom.\nBiković je u par intervjua izjavio kako je imao ponude za Holivud ali ih je odbio iz moranih razloga.\n” U Holivudu jedino mogu da mi ponude ulogu nekog Srpskog teroriste ili Ruskog mafijaša, a ja svoju zemlju ne mogu da predstavljam u takvom svetlu ” izjavio je Miloš.\nNa pitanje da li živi u Rusiji ili Srbiji rekao je da je zbog posla često u Rusiji, ali da uvek jedva čeka da se vrati kući u Srbiju.


„Oktobarsko iznenađenje“ ruši Bajdena, a ne Rusi - 22.10.2020, Sputnik Srbija\nAmerički izbori ulaze u finiš, a Donald Tramp i Džo Bajden će se danas sastati na televizijskoj debati, možda i poslednji put, jer su strasti u SAD sada toliko... 22.10.2020, Sputnik Srbija\n22:02 22.10.2020 (Osveženo: 22:11 22.10.2020)\nČak i da se dogodi čudo i Bajden pobedi na izborima, Tramp možda jednostavno neće priznati rezultate glasanja ili barem neće doći na ceremoniju inauguracije, kršeći sve tradicije. A Bajden definitivno neće doći na Trampovu inauguraciju, tako da će u četvrtak imati poslednju priliku da jedan drugom kažu šta misle. I oni će tu šansu maksimalno iskoristiti, ocenjuje komentator Petar Akopov.\nTramp će Bajdena nazvati šefom kriminalne grupe i zahtevaće da Džo (zajedno sa sinom Hanterom) bude zatvoren. Džo neće otići u zatvor, ali kada izgubi na izborima, mediji će reći da ga je srušilo „oktobarsko iznenađenje“, to jest, kompromitujući dokazi koji su objavljeni pre neki dan sa hard disk drajva Hanterovog kompjutera a koji optužuju bivšeg potpredsednika za laži i korupciju. Ali Bajden bi izgubio i bez ovih materijala, jednostavno zato što je Tramp bio „osuđen na pobedu“. Kako se ovo desilo? Uostalom, ankete pokazuju Bajdenovu ogromnu prednost? Valjda one nisu mogle biti izmišljene?\nNajbolja potvrda ovoga bila je reakcija ovog troglave hidre na kompromitujuće dokaze protiv porodice Bajden. Objavu u „Njujork postu“ su jednostavno pokušali da zablokiraju, „Gugl“ je nije nalazio u svojoj pretrazi, a „Fejsbuk“ i „Tviter“ nisu dozvoljavali deljenje linka ove objave. I naravno, mediji su samo pokušali da ne primete skandaloznu objavu, a većina političara se pretvarala kao da se ništa ozbiljno nije dogodilo. Odnosno, sve tri sile su delovale sinhronizovano, potvrđujući time ispravnost Trampa. Istovremeno, odmah su iznete optužbe protiv Rusije — navodno, jasno je da se Moskva ponovo umešala u američke izbore i podmetnula kompromitujuće dokaze protiv Bajdena.\nO tome nisu govorili samo komentatori i kongresmeni, već i obaveštajni zvaničnici. Bivši zvaničnici — jer je direktor američke Nacionalne obaveštajne službe Džon Retklif izjavio da informacije na Bajdenovom laptopu „nisu deo neke ruske kampanje dezinformacija“. Ali pedeset bivših obaveštajaca (uključujući Retklifovog prethodnika Džima Klepera koji je osuđen jer je lagao pod zakletvom) napisalo je otvoreno pismo tvrdeći da nas „iskustvo tera da ozbiljno posumnjamo da je ruska vlada igrala značajnu ulogu u ovom slučaju“:\n22 Oktobar 2020, 15:04\nOdnosno, Rusiju ne optužuju za izmišljanje, falsifikovanje kompromitujućih dokaza protiv Bajdena, iako se i to može čuti, već samo za to da ih je ona širila. Ali kako, ako je, prema rečima Trampovog advokata i bivšeg gradonačelnika Njujorka Rudija Džulijanija, sadržaj hard diska kompjutera Hantera Bajdena predat FBI pre sedam meseci? To jest, Moskva je ove materijale držala u tajnosti, pripremajući „oktobarsko iznenađenje“, ili je to radio Trampov štab i njegovi savetnici, uključujući tog istog Džulijanija? O da, pa Džulijani radi za Putina… I to nije šala: kako je izjavio senator Kris Marfi, „ovoga puta Rusi su odlučili da američke građane iskoriste kao svoje agente. Pokušavaju da šire svoju propagandu u mejnstrim medijima. I uspeli su. Znate, Rudi Džulijani je u stvari agent Rusije“.\nDa, naravno, ako već sam Tramp radi za Kremlj, šta onda reći o njegovim zaposlenima i saradnicima. Smejte se koliko hoćete, ali upravo je ova neadekvatnost procene situacije i pokušaj prodaje Amerikancima „ruskog mešanja“ čak i u slučaju kompromitujućeg materijala o porodici Bajden, najbolja potvrda za to da je Tramp već pobedio. Jer njegovi protivnici žive u potpuno izmišljenom svetu, u kojem Rusi utiču na ishod američkih izbora, a Bajdenovo vođstvo u borbi sa Trampov je prikazano dvocifrenim brojevima. Uz to, sve ovo se dešava istovremeno i ni na koji način ne protivreči jedno drugom.\nAli u stvarnom svetu mi vidimo nešto sasvim drugo: ogromne gomile Trampovih pristalica na njegovim beskrajnim mitinzima širom zemlje i potpuni nedostatak entuzijazma na Bajdenovim retkim sastancima sa nekolicinom pristalica. Sve veću podršku Trampu, čak i među manjinama (na primer, Afroamerikanci i muslimani) koje uopšte ne pripadaju njegovom biračkom telu. Potpuni nedostatak dokaza o Trampovim „ruskim vezama“ i sve nove dokaze o lažima i korupciji porodice Bajden. I što je najvažnije, u stvarnom svetu Amerikanci su odavno razočarani u svoju političku elitu, u natpartijsku „vašingtonsku močvaru“, i zato bi jedina ozbiljna alternativa Trampu mogao biti nesistematski senator Sanders. Ali upravo zbog njegove nesistematičnosti nije mu ni dozvoljeno da se kandiduje.


Zorana Mihajlović: Hvala Mileni na hrabrosti da prijavi silovanje - 17.01.2021, Sputnik Srbija\nZorana Mihajlović: Hvala Mileni na hrabrosti da prijavi silovanje\nIspovest glumice Milene Radulović pokazuje koliko je seksualno nasilje prisutno u našem društvu, ali i koliko ga je teško primetiti i prijaviti, jer je perfidno... 17.01.2021, Sputnik Srbija\nIspovest glumice Milene Radulović pokazuje koliko je seksualno nasilje prisutno u našem društvu, ali i koliko ga je teško primetiti i prijaviti, jer je perfidno i podmuklo, izjavila je danas predsednica Koordinacionog tela za rodnu ravnopravnost Zorana Mihajlović koja je glumici zahvalila na hrabrosti da prijavi nasilnika.\nMihajlovićeva je, reagujući na vest o hapšenju Mike Aleksića, vlasnika poznate škole glume, rekla da te pojave treba da nas navedu da se zapitamo u kakvom društvu živimo i šta možemo da uradimo da ono bude bolje mesto za život naše dece.\nU saopštenju dostavljenom medijima, Mihajlovićeva je navela da nas vest o tome da su mlade devojke godinama bile silovane i seksualno uznemiravane u jednoj poznatoj i priznatoj školi glume ne sme ostaviti ravnodušnim.\n"Hvala Mileni i drugim devojkama koje su smogle hrabrosti da progovore. Ohrabrujem svaku ženu da nasilnika prijavi, jer nisu same u tom paklu. Tužilaštvo i druge nadležne institucije su tu da odrade svoj deo posla i drago mi je da je proces već pokrenut. Niko nije toliko moćan da za svoja sramna nedela ne odgovara", navela je Mihajlovićeva.\nUverena je, dodaje, da će primer tih devojaka biti podstrek i drugim ženama sa, nažalost sličnim iskustvom, da podignu svoj glas, da nasilnici budu kažnjeni, preneo je Tanjug.\n"A da mi kao roditelji, odrasli, zreli ljudi pomognemo da naša deca žive u bezbednijoj i sigurnijoj sredini", rekla je Mihajlovićeva.


Milomir Marić otkriva: Legija bio besan na Čedu i Đinđića dok mu nije legla uplata! Pretio da će ih pobiti ako ne dobije…\nMilorad Ulemek Legija, bivši komandant Jedinice za specijalne operacije (JSO), dobio je milion dolara za hapšenje predsednika Srbije Slobodana Miloševića 2001. godine, tvrdi poznati novinar Milomir Marić. Legija je, kako kaže Marić, bio besan na… »\nBiće pravo čudo ako za dve godine u martu javnost ne dobije novi televizijski hipnotik koji bi se zvao, na primer, „Atentat“. Logično bi bilo posle uspeha serije „Porodica“ da neke od glumaca vidimo u nastavku, povodom 20 godišnjice ubistva… »\n"Zemunci" zavernici u ubistvu Đinđića pred sudom zbog međusobnog obračuna: Šta je Simović danas rekao sudiji? (video)\nMiloš Simović negirao danas krivicu da je pokušao da ubije Sretka Kalinića, obojica pripadnici "zemunskog klana" i zavernici u ubistvu Zorana Đinđića. Nekadašnji pripadanik "zemunskog klana" Miloš Simović negirao je danas krivicu povodom… »\nSimovića Žandarmerija dovela u specijalni sud: Počinje suđenje za pokušaj ubistva Sretka Kalinića\nMiloš Simović u sud je dovela Žandarmerija pod jakim merama obezbeđenja. Tokom prolaska kolone vozila, saobraćaj u Ustaničkoj ulici je obustavljen. U Specijalnom sudu u Beogradu, danas počinje suđenje Milošu Simoviću, nekadašnjem pripadniku… »\nSERIJA o poslednjim danima Slobodana Miloševića pred hapšenje izazvala je burne reakcije, a ima i onih koji su nezadovoljni. Nezadovoljna je i njegova ćerka Marija Milošević koja je, kako pišu mediji, najavila tužbu. Advokat Fila kaže da je… »\nADVOKAT Toma Fila izjavio je u emisiji Hit Tvit na TV Pink da je Slobodan Milošević uhapšen zbog 50 miliona dolara koje su Zoran Đinđić i dosovci naplatili za njegovo izručenje, a u jednom trenutku ušao je u verbalni duel sa Zoranom Ostojićem… »\nMarko Milošević planirao đinđićev atentat? Isplivali do sada neotkriveni detalji o likvidaciji bivšeg premijera\nNavodno je sin Slobodana Miloševića dao pet miliona dolara za likvidaciju Đinđića. Prema nezvaničnim informacijama i kako prenose pojedni mediji, sumnja se da je Marko Milošević naručio ubistvo predsednika Vlade Srbije Zorana Đinđića, a tu… »


PARLAMENTARNI IZBORI U IRANU Otvorena birališta, bira se 290 poslanika! Pravo glasa ima oko 58 miliona ljudi FOTO, VIDEO\nIzvor: Kurir, 21.Feb.2020, 10:33\nU Iranu su jutros u sedam sati otvorena birališta za parlamentarne izbore, na kojima se izlaznost smatra ključnom merom podrške iranskom rukovodstvu u vreme kada se ekonomija suočava sa pritiskom sankcija koje su dovele do diplomatske izolacije zemlje.\nRTS: Izbori u Iranu, diskvalifikovano više hiljada kandidata\nBira se 290 poslanika...U Iranu su jutros u sedam sati otvorena birališta za parlamentarne izbore, na kojima se izlaznost smatra ključnom merom podrške iranskom rukovodstvu u vreme kada se ekonomija suočava sa pritiskom sankcija koje su dovele do diplomatske izolacije zemlje...Prema navodima državne...\nU Iranu se održavaju parlamentarni izbori, na kojima se izlaznost smatra ključnom merom podrške iranskom rukovodstvu. Izbori se održavaju u vreme međunarodnih ekonomskih sankcija, koje su dovele do ekonomskog slabljenja i političke izolacije zemlje. Zbog velikog odziva, glasanje je produženo...


Nakon više od tri meseca podvožnjak bez osvetljenja » Inđijski Nezavisni Mediji\nNaslovna Video Nakon više od tri meseca podvožnjak bez osvetljenja\nNakon više od tri meseca podvožnjak bez osvetljenja\nNakon nešto više od tri meseca novi podvožnjak još uvek nema osvetljenje. Već smo pisali o tome i objavljivali, ali reakcija je izostala.\nDodatni problem što dolaskom zime vidljivost se smanjuje zbog magle i ranog smrkavanja, a tuda osim odraslih prolaze i deca koja idu u školu i iz škole. Osobama sa invaliditetom je takođe otežan prolazak.\nSledi video snimak kako izgleda kada se pešak kreće noću unutar podvožnjaka bez osvetljenja koje dobije od vozila.\nPrethodni tekstBeška bez struje u sredu 14. oktobra\nSledeći tekstUpozorenja na obilne padavine 12. oktobar\nUgrožavanje pešaka teškim mašinerijama\nPodvožnjak uzrok saobraćajnih nezgoda\nŠleperi se “očešali” u podvožnjaku


Ministar finansija Dušan Vujović, ministar za rad, zapošljavanje, boračka i socijalna pitanja Zoran Đorđević i šef delegacije Evropske unije u Srbiji Sem Fabrici učestvovali su 12. septembra 2017. godine na uvodnom sastanku za izradu Programa ekonomskih reformi (ERP) 2018-2020. godine. Ovaj sastanak predstavlja formalni početak četvrtog ciklusa izrade dokumenta ERP 2018-2020., na osnovu Smernica za izradu koje su predstavljene u maju ove godine u Briselu od strane Evropske komisije, i Preporuka EKOFIN Saveta iz maja ove godine.\nNa uvodnom sastanku predstavljen je novi ciklus izrade ERP-a sa sadržajem, dinamikom i rokovima, prikazane su novine u smernicama Evropske komisije za njegovu izradu, kao i iskustva u saradnji sa OECD-om i napretku saradnje sa civilnim društvom.\nUoči sastanka, prisutni ministri u Vladi Republike Srbije su, zajedno sa predstavnicima civilnog društva okupljenih u Nacionalnom konventu o Evropskoj uniji potpisali Platformu za praćenje sprovođenja Programa ekonomskih reformi 2018-2020. i Programa reformi politike zapošljavanja i socijalne politike. Na ovaj način, nastavljen je ustaljeni model saradnje državnih institucija i civilnog sektora u izradi ovog strateškog dokumenta. Uključivanjem organizacija civilnog društva u proces pripreme i primene strateških dokumenata, povećava se društveni konsenzus prilikom definisanja javnih politika i podiže nivo razumevanja javnosti o efektima koje određene politike proizvode, čime se olakšava njihovo sprovođenje.\nSastanku su prisustvovali i predstavnici Narodne banke Srbije, Republičkog sekretarijata za javne politike, predstavnici resornih ministarstava Vlade Republike Srbije, organizacije civilnog društva okupljene u Nacionalnom konventu o Evropskoj uniji, delegacije Evropske unije u Beogradu i OECD-a.\nPodsećanja radi, ERP je dokument koji Republika Srbija, kao država kandidat za prijem u članstvo EU, izrađuje na godišnjem nivou i sadrži srednjoročni okvir makroekonomske i fiskalne politike, kao i konkretne prioritetne strukturne reforme. U skladu sa smernicama Evropske komisije, strukturne reforme u okviru prethodnog ERP-a 2017-2019., organizovane su u devet ključnih oblasti: upravljanje javnim finansijama, tržište energije, transporta i telekomunikacija, sektorski razvoj, poslovni ambijent i smanjenje sive ekonomije, istraživanje i inovacije, podsticanje spoljne trgovine i investicije, obrazovanje i veštine, zaposlenost i tržište rada, socijalno uključivanje, smanjenje siromaštva i jednake mogućnosti.\nIzvor: Vebsajt Ministarstva finansija, 12.09.2017.


Kažu da je ovo najlepše mesto za venčanja na svetu (foto)\nA. J. 14. marta 2022. 10:47\nKada zamišljamo bajkovito venčanje, u glavi nam se ređaju baš slike ove fantazije u Provansi.\nA post shared by Château de Sannes (@chateaudesannes)\nOva čarobna zelena oaza s bazenom u koji želite odmah da uskočite, deo je veličanstvenog imanja Château de Sannes, osnovanog u Luberonu, brežuljkastom masivu u središnjem delu Provanse, udaljenom svega 50 minuta vožnje od Marseja.\nSa svojih 88 hektara površine ovde se nalazi nekoliko istorijskih kuća koje datiraju još iz 17. veka, zatim sopstveni vinograd, farma maslina, polje lavande i tartufa, čineći ovo imanje gotovo nestvarno lepim i savršeno uklopljenim u okolinu navodi Grazia.hr.\nA post shared by Thomas Audiffren (@thomasaudiffren)\nBaš ovde su mnogi parovi odlučili da kažu sudbonosno DA i zato je jedna od najlepših svetskih lokacija za venčanja na svetu.\nImanje raspolaže s nekoliko kuća preuređenih za boravak od kojih je najimpresivnija kuća s osam luksuznih soba. Na imanju se nalazi i kapelica, tako da gosti zaista nemaju potrebe da idu bilo gde drugde kada odluče proslaviti najlepše trenutke baš ovde.\nVrtovi puni cveća, bazeni s vodom, uređene staze, „divlje“ šume, vrt u francuskom stilu, doline, livade, ribnjaci, vinove loze, polja maslina, vrtni zidovi prekriveni cvećem i voćkama, od pažljivo izrezanih do potpuno divljih…\nThe Sannes vrt stvara ravnotežu između uma i osećanja.\nA post shared by Cvetočnыĭ fanat (@flowerloverekb)\nA ova uzbudljiva preduzetnička avantura na granici Provanse i doline Rone započela je pre dve godine. Ambicija vlasnika je bila da istakne lokalnu baštinu, poštujući prirodu (vinariju su pretvorili u organsku poljoprivredu za berbu 2020.) u predivnoj regiji punoj istorije.\nTakođe, proizvode i domaće maslinovo ulje, kao i mirisna ulja i parfeme, a sve koristeći se biodinamičkim poljoprivrednim procesima.\n„Od 2017. Pjer Gataz nam je pružio podsticaj da iz korena promenimo našu praksu uzgoja i zaštite za našu lozu i našu zemlju. Sve što radimo uključuje razumevanje i poštovanje ravnoteže između vinove loze, biljaka, drveća, zemlje i okoline“ rekli su vlasnici imanja koji se trude u svim smerovima da održe ovo jedinstveno mesto za opuštanje, odmor, uživanje u hrani i piću, što ujedno najbolje oslikava značenje reči hedonizam.


Ponovo štrajk u Grčkoj\nNajveći sindikati u Grčkoj Opšta konfederacija rada (GSEE) i Federacija državnih službenika (ADEDI) objavili su dvadesetčetvorčasovni štrajk protiv vladinih mjera štednje i smanjenja javnog duga.\nSprovođenje mjera štednje uslov je koji Grčka mora da ispuni kako bi dobila međunarodnu pomoć od 115 milijardi eura.\nCilj mjera je smanjenje budžeta za 30 milijardi eura u naredne tri godine i smanjenje javnog deficita na ispod tri odsto bruto društvenog proizvoda /BDP/, koji sada iznosi 13,6 odsto BDP-a.\nŠtrajku, koji je zvanično počeo sinoć, priključiće se zaposleni u gradskom saobraćaju i željeznici, državni službenici, poreznici, zaposleni u opštinama i okruzima, carinici, zaposleni u fondovima, učitelji i univerzitetski nastavnici, novinari, zaposleni u privatnom sektoru i bankarski činovnici.\nOni ce organizovati mitinge i protesne štenje na nekoliko mjesta u Atini, a ocekuju da ce se protestima prikljuciti najmanje sto hiljada gradana.\nU Grčkoj se strahuje da bi moglo da se obnovi nasilje nakon što su prije dvije sedmice u protestima poginula tri bankarska službenika. Mnogi Grci su revoltirani zbog smanjenja potrošnje i povećanja poreza, ali i starosne granice za odlazak u penziju.


"Mudis" potvrdio kreditni rejting Beograda, grad finansijski stabilan - Izazov\n„Mudis“ potvrdio kreditni rejting Beograda, grad finansijski stabilan\nRadio-televizija Srbije\t 3. januara 2022. 10:53\nU izveštaju rejting agencije "Mudis" kaže se da "kreditni profil Grada Beograda (Ba2 stabilan) ukazuje na čvrsto fiskalno upravljanje koje je rezultiralo dobrim finansijskim učinkom i zabeleženim padom dužničkog opterećenja".\n"Na ovakav rejting takođe utiče to što Beograd, kao glavni grad i najveći ekonomski centar u zemlji, ostvaruje skoro 40 odsto bruto domaćeg proizvoda u Srbiji. Ove godine se predviđa privredni rast od oko pet odsto, što će pomoći da grad sačuva dobru finansijsku poziciju. Istovremeno, ovaj rejting uzima u obzir i potrebe grada za velikim ulaganjima, usled pritiska koji potiče od saobraćajnog preduzeća", navodi se u izveštaju.\nStabilni izgledi odražavaju stabilne izglede rejtinga. Takođe, oni odražavaju očekivanja "Mudisa" da će Beograd biti u stanju da očuva svoj sveukupno dobar i stabilan finansijski učinak i umereni nivo duga, preneo je Beoinfo.\n"Razborito upravljanje budžetom grada u prethodnom periodu dodatno potkrepljuje stabilne izglede. Napredovanje poreskih prihoda prati privredni razvoj, za koji se očekuje da će se oporaviti sa realnom stopom rasta od oko pet odsto bruto domaćeg proizvoda u 2021. godini, u odnosu na delimičan zastoj BDP-a iz 2020. godine usled pandemije", navodi se u izveštaju rejting agencije.\nDodaje se da se predviđa da bi realan rast BDP-a u 2022. godini mogao iznositi oko četiri odsto i da Beograd nastavlja svoju promišljenu politiku vođenja budžeta. Program kapitalnih ulaganja Beograda odnosi se na saobraćajnu infrastrukturu (metro linija), rekonstrukciju ulica, obnavljanje fasada javnih zgrada, izgradnju i rekonstrukciju mostova, kao i proširenje kanalizacionog sistema i rekonstrukciju vodovodne mreže.\n"Gradske investicije takođe obuhvataju projekte usmerene na obrazovanje, kulturu i socijalne usluge. Sanacija i proširenje deponije u Vinči, kao i tretman i odlaganje čvrstog otpada spadaju u ostale važne projekte za grad. Ovi projekti će se sprovoditi kroz prvo javno-privatno partnerstvo (PPP) u upravljanju otpadom u Srbiji", piše u izveštaju ove renomirane međunarodne rejting agencije.\nMudis očekuje da se u 2021. i 2022. godini "likvidnost Beograda poboljša".\n"Na kraju 2020. godine stanje na računu je iznosilo 10,2 milijarde dinara, a u međuvremenu je došlo do povećanja stanja na računu i na kraju novembra 2021. godine iznosilo je 15,4 milijarde. Gotovinske rezerve grada obuhvataju 2,8 puta njegovih potreba za servisiranjem duga koji dospevaju 2022. godine i obezbeđuju gradu dovoljna sredstva u slučaju budžetskog pritiska i podršku za kapitalna ulaganja u srednjoročnom periodu", navodi se u izveštaju.\nIstiče se da redovni i predvidivi prihodi i rashodi Beograda tokom čitave godine, kao i kapacitet prihodovanja gotovine, obezbeđuju dovoljno gotovine za servisiranje gradskog duga u 2022. godini. Grad se pridržava strategije razboritog upravljanja gotovinom, koja zajedno sa redovnim raspodelom zajedničkih poreza od strane vlade osigurava nesmetane gotovinske tokove", navodi se u izveštaju agencije "Mudis".\n"Iako očekuju neka odstupanja zbog negativnog uticaja epidemije, "Mudis" smatra da će likvidnost grada generalno ostati na stabilnom nivou iz perioda 2020-2021. Direktni dug Beograda je smanjen na 35,2 milijarde dinara u 2020. godini, što čini 39 odsto prihoda iz poslovanja i znatno je niži u odnosu na 76 odsto zabeleženih pre pet godina. Očekujemo da će direktni dug grada nastaviti da lagano opada", kaže se u izveštaju.\nPotvrda kreditnog rejtinga Beograda i ovaj izveštaj potvrđuju da je Beograd finansijski stabilan grad koji domaćinski upravlja sa svojim finansijama. To potvrđuje i podatak da je Beograd poslednjeg dana prošle godine dugovao 281 milion evra, a budžet za ovu godinu iznosi 1,365 milijardi evra. Pre samo osam godina, 2013. godine, Beograd je dugovao 1,2 milijarde evra, a budžet grada je bio manji od 600 miliona evra, poručio je zamenik gradonačelnika Goran Vesić.


Poslanica Samoopredeljenja osuđena na tri godine zatvora – Radio Gora\nOsnovni sud u Prizrenu izrekao je osuđujuću presudu protiv dvoje (2) okrivljenih i oslobađajuću presudu za četvoro (4) okrivljenih za krivično djelo zloupotreba službenog položaja ili ovlašćenja.\nOsnovni sud u Prizrenu, Odeljenje za teška krivična djela (pretresno veće – predsednik Kimete (Kymete) Kicaj i članovi Raima Eljezi (Elezi) i Refki Piraj), izrekao je osuđujuću presudu protiv optuženih Imera Tačija (Thaçi) i Jetmire Vrenezi, jer su krivi:\n– Optuženi I. T, u svojstvu direktora Inspektorata u Opštini Prizren, znajući da nemaju pravo da ruše objekat nakon što je oštećeni podnio zahtjev za legalizaciju u skladu sa rešenjem MSPP od 27.08. 2018, daje saglasnost, organizuje i aktivno učestvuje u rušenju objekta „Abi“ DOO, u Prizrenu,\nOvim su u saizvršilaštvu izvršili krivično djelo – zloupotreba položaja ili službenih ovlašćenja iz člana 414. st. 1-1 u vezi sa članom 31. Krivičnog zakonika Republike Kosovo.\n– Okrivljenog I. T., na kaznu u iznosu od 2.000 (dvije hiljade) evra, i kaznu zatvora u trajanju od tri (3) godine.\n– Okrivljenu J. V., na kaznu u iznosu od 2.000 (dve hiljade) evra i kaznu zatvora u trajanju od tri (3) godine.\nOkrivljeni – E.M.-T., A.T., I.B., i Š (Sh).K., oslobađaju se optužbi, jer nije dokazano da su izvršili krivično djelo zloupotreba položaja ili službenog ovlašćenja iz člana 414. st. 2 u vezi sa stavom 1 i članom 31 Krivičnog zakona Republike Kosovo. Oštećeni „Abi“ DOO, upućuje se u redovni parnični postupak radi ostvarivanja imovinsko-pravnog zahtjeva.\n(Klan Kosova, Kossev)


Velika Britanija je u najboljem izdanju kada je suočena sa krizom, ocenio je princ Vilijam tokom razgovora sa humanitarnim radnicima, koji pomažu ljudima u vreme pandemije korona virusa.\nVojvoda od Kembridža je tokom video poziva rekao da se "duh zajednice" brzo vratio u Britaniji u vreme pandemije, saopšteno je iz njegove kancelarije u Kensingtonskoj palati.\nKako se ističe u saopštenju, princ Vilijam, koji je drugi u redu za britansko presto, pokrovitelj je Nacionalnog fonda za vanredne situacije za 2020. godinu, prenosi Rojters.\nFond, koji je uspostavljen 2019. godine, koordiniše rad neprofitnih organizacija kako bi usmerio javne donacije onima koje su najviše potrebne.\nBroj preminulih od korona virusa u bolnicama u Velikoj Britaniji porastao je na 10.612, pošto je danas umrlo 737 osoba, saopštilo je ministarstvo zdravlja.\nTakođe, u nedelju je registrovano još 5.288 novih slučajeva, tako da je ukupan broj zaraženih premašio 84.000.


U 2019. električna energija u regionu skuplja i do 40% – Vaš obnovljivi izvor informacija – Energis\nU 2019. električna energija u regionu skuplja i do 40%\nElektrična energija za privredu u ovoj godini poskupela je u Hrvatskoj, a u 2019. je najavljeno povećanje cena u Srbiji, za oko 20%, i u Bosni i Hercegovini, za oko 15%, dok bi veleprodajne cene u Rumuniji mogle da budu veće čak 40%. Snabdevanje privrede u regionu je liberalizovano, a državne kompanije, koje su i dalje dominantni snabdevači, kao razlog za poskupljenje navode rast cena na berzama električne energije.\nBiH i Hrvatska: Mere za ublažavanje poskupljenja\nUz najave o poskupljenju, u nekim državama najavljene su ili već uvedene mere za ublažavanje cenovnih šokova.\nTako je u Hrvatskoj regulatorna agencija HERA odlučila da smanji nakande koje naplaćuju operator distributivnog sistema HEP ODS i operator prenosnog sistema HOPS, i to za neke kupce i do 20%. Ovaj potez država je povukla zbog rasta cena u ovoj godini od 15 do 30%.\nHrvatska privreda je pozdravila mere i navela da će joj to smanjiti troškove za oko 300 miliona kuna, za koliko će biti smanjeni prihodi državnih firmi, pre svega HEP-a.\nDok su u Hrvatskoj reagovali tek posle poskupljenja, u BiH nameravaju da to urade u isto vreme kada povećaju cene.\nElektroprivreda BiH (EPBiH) predložila je nove cene za tržišne kupce, koje će, kako tvrdi ova kompanija, biti znatno ispod tržišnih, a neznatno više u odnosu na cene koje ovi kupci imaju u 2018. godini. Poskupljenje, koje se očekuje sredinom januara, se odnosi na sve kupce kojima ističe ugovor o snabdevanju.\nU ovoj kompaniji su naveli da i pored značajnog poskupljenja električne energije na tržištu koje trenutno iznosi 20%, EPBiH će primeniti model ublažavanja naglog skoka cena kako bi se zaštitila privreda.\nDirektor EPBiH Bajazit Jašarević, kako je prenela TV N1, izjavio je da je bitnije kako će se BiH u budućnosti snadbevati energijom, nego kolika će cena biti danas.\n“Treba javno govoriti o tome da otvaranje tržišta ne znači jeftiniju energiju. Svi smo bili pomalo u zabludi da se otvara tržište da bi energija bila jeftinija”, dodao je on.\nSrbija: Takvo je stanje na berzi\nOd januara nove cene, u proseku za 20% veće, očekuju i privredu u Srbiji. Elektroprivreda Srbije, kako prenosi Politika, kao razlog je navela usklađivanje sa cenama na referentnim evropskim berzama. A, ministar energetike Aleksandar Antić izjavio je da se ne može govoriti o poskupljenju električne energije za privredu, jer do poskupljenja u pravom smislu te reči nije došlo.\nOn je objasnio da preduzeća imaju mogućnost da biraju sa kim će skopiti ugovor za isporuku električne energije, te da je EPS i dalje najpovoljniji.\n“Oni privrednici koji su svoj ugovor potpisali sa EPS-om recimo u februaru tekuće godine, nisu dobili novu cenu, međutim, oni koji su novi potpisnici ugovora, imaju nešto veću cenu, jer je takvo stanje na berzi”, objasnio je Antić, a preneo Blic, i dodao da je struja berzanska roba kao i sve drugo, te da cena koju je EPS ponudio nije proizvoljno određena.\nRumunija: Veleprodajne cene veće 40%\nPetre Stroe, direktor kompanije MET Energy Romania, izjavio je, kako su preneli rumunski mediji, da će cene električne energije na veleprodajnom tržištu sledeće godine biti 40% veće nego ove godine. Takođe, kako je naveo, ovo će se odraziti i na cene za krajnje kupce.\n“Veoma je teško da objasnimo potrošačima da će cene biti toliko povećane. Teško im je da to shvate, a i ja baš ne razumem zašto je to tako, ali razlika u ceni ove i sledeće godine je 25 evra ili 40%. Razlozi su i unutrašnji i spoljašnji, i to će se odraziti i na cene proizvoda”, rekao je direktor ove kompanije koja se bavi snabdevanjem elektrčnom energijom i gasom.


Novi Sad živi Kaleidoskop kulture - TONS\nHomepage Blog Novi Sad živi Kaleidoskop kulture\nKaravan – kulturna stanica u pokretu, već nedeljama oživljava kulturni život brojnih delova Novog Sada i okoline, a 8. septembra otvorena je još jedna kulturna stanica, čuvena dvorana Eđšeg. Novosađani svih generacija aktivno su učestovali u stvaranju zajedničkih programa i aktivnosti – od radionice aranžiranja cveća, preko otvorenih časova raznih plesova do uživanja u zvucima pop i jazz muzike. Dvorana Eđšeg je uz različite sadržaje i svečano otvorila svoja vrata, predvorje i kapije divnih dvorišta. Nekada mesto okupljanja mladih sportista, mesto za ples, ali i za druženje i uživanje, sada vraća duh tog vremena uz ideju o oživaljavanju tog perioda i stvaranju novih uspomena uz Kaleidoskop. Predstavnica Fondacije “Novi Sad 2021”, Milica Rašković kaže da je cilj upravo da se Eđšegu vrati stari sjaj te da se održava kontinuitet kada su u pitanju dešavanja u njemu.\nSvetski priznata pijanistkinja iz Japana, Momo Kodama, posle svog brilijantnog nastupa u Sinagogi oduševila je Novosadsku publiku, ali je i Novi Sad na nju ostavio snažan utisak: “Imam utisak da ovaj grad vrvi od umetnosti. Čitav koncept Kaleidoskopa kulture je veoma važan za vaš grad, jer u isto vreme se vodi računa i o umetnicima i o publici. Sjajno je to što publika nije pasivna, već aktivno učestvuje u programu.”\nAktivno je publika uzela učešće u Kaleidoskopu i na drugim mnogobrojnim događajima koji su obeležili Novi Sad prethodnih dana. Kako putem akcije “Moba” u uređivanju sopstvenih prostora kroz projekat “Nova mesta – mikrogranting” Fondacije “Novi Sad 2021”, tako i kroz bogate programske sadržaje. Od ambijentalne instalacije Gorana Despotovskog, PerformaNS Zorana Pavelića u sklopu festivala savremene umetnosti “Dunavski dijalozi”, do predstavljanja prestižnih evropskih umetnika savremenog plesa i klasične muzike tokom trajanja Tanz Platz-a i Piano City-ja.


„Mercedes Roadshow karavan“ prolazi kroz Srbiju › Made-in-Germany.rs\nKompanija „Mercedes“ će 8. i 9. maja u Srbiji predstaviti Euro 6 motore koji pokreću celu novu generaciju teretnih, dostavnih i kombi vozila ovog proizvođača.\nNakon Estonije, Letonije, Litvanije, Češke, Slovačke, Mađarske i Hrvatske, karavan „Mercedesovih“ vozila zaustaviće se u Šimanovcima na parkingu restorana „Tomy Truck Stop“, a tokom dva dana posetioci će moći da se upoznaju sa teretnim vozilima Actros, Arocs, Antos i Atego, kao i sa dostavnim i kombi vozilima Sprinter, Vito, Viano i Citan, prenosi „B92“.\nZainteresovanim posetiocima ovom prilikom će, uz pratnju instruktora iz Nemačke, biti omogućeno testiranje nekoliko modela Mercedes-Benz kamiona, kao što su Actros 1842 LS 4X2 StreamSpace, Actros 1845 LS 4X2 BigSpace, Arocs 4151 K 8X4/4 ClassicSpace, Arocs 2645 K 6X4 ClassicSpace. Iz „Mercedesa“ poručuju da će kupci u Srbiji po prvi put moći da testiraju Actros kamione koji su opremljeni FleetBoard sistemom i PPC (Predictive Powertrain Control) sistemom.\nPPC sistem omogućava dodatno unapređenje ekonomičnosti i lakše upravljanje teretnim vozilom. Za razliku od standardnih tempomata i njihovih nedostataka koji se iskazuju uvožnji po terenu sa puno uzbrdica i nizbrdica, novi PPC tempomat prilagođava se topografiji terena po kome se vozilo kreće, čime su izbegnuti nedostaci i smanjena potrošnje goriva.\nVeliki doprinos efikasnosti u eksploataciji Actrosa pruža i FleetBoard telematski sistem za smanjenje troškove eksploatacije vozila. Uz povećanu efikasnost, ovaj sistem po pitanju troškova obezbeđuje efikasno i transparentno upravljanje voznim parkom.\nTokom dvodnevnog predstavljanja najnovijih modela komercijalnih Mercedes-Benz vozila, prisutnima će biti predstavljene i mnogobrojne postprodajne usluge koje ova kompanija nudi. Nakon Srbije, „Mercedes Roadshow karavan“ otputovaće ka Rumuniji i Bugarskoj.\nOd MiG na 30/04/2014 / Auto industrija / Ostavite komentar\nVožnja na gas uskoro neće biti isplativa


Rektorski kolegijum o blokadi zgrade Rektorata: Neprimereno za akademsku zajednicu; Vučić: Policija neće intervenisati | Insajder\nStudenti udruženja Jedan od pet miliona treći dan blokiraju zgradu Rektorata Univerziteta u Beogradu, uz glavni uslov da rektorka Ivanka Popović na javnom servisu zatraži od premijerke Ane Brnabić razrešenje ministra finansija Siniše Malog dok je u toku odlučivanje o tome da li je njegova doktorska disertacija plagijat. Rektorski kolegijum saopštio je sinoć da su mišljenja da takav način izražavanja stavova nije primeren akademskoj zajednici i da je grubo zloupotrebljena otvorenost Rektorata. Predsednik Srbije Aleksandar Vučić izjavio je danas da da policija neće intervenisati u slučaju blokade Rektorata.\nBlokada zgrade Rektorata počela je u petak, a studenti Udruženja "1 od 5 miliona" saopštili su juče da su preuzeli kontrolu nad celim objektom, jer im je, kako su rekli, prethodnu noć bilo ugroženo pravo na slobodu kretanja. Oni su tokom jučerašnjeg dana pokrili i kamere u zgradi Rektorata i, kako su saopštili, sada odlučuju o tome ko ulazi i izlazi iz objekta. Njih su tokom jučerašnjeg dana posećivali glumac Branislav Trifunović, akademik Dušan Teodorović i pojedini profesori.\nKolegijum Rektorata je sinoć saopštio da je tokom proslave Dana Univerziteta u Beogradu, 13. septembra u zgradu Rektorata, pored zvanica, ušao veći broj lica koja nisu bila pozvana na proslavu.\n"Nakon Svečane akademije jedna grupa lica koja je sebe deklarisala kao studenti iz Pokreta '1 od 5 miliona' ušla je sa transparentima na koktel u dvorište Rektorata. U međuvremenu se oformila i druga grupa i povremeno je dolazilo do međusobnih verbalnih sukoba i nagoveštaja fizičkog obračuna. Studentski parlament pokušao je da posreduje između dve sučeljene strane i pozvao ih da ne vrše pritisak na rad tela Univerziteta", navedeno je u saopštenju, a preneli su mediji.\nKako je dodao Kolegijum Rektorata, u kasnim popodnevnim časovima druga grupa je napustila zgradu Rektorata, dok je prva grupa ostala u objektu i prihvatila pravila kućnog reda da se zgrada zaključava od petka posle podne do ponedeljka ujutro.\n"Tokom današnjeg dana došlo je do kršenja dogovora i postavljanja novih uslova boravka u zgradi od strane lica koja borave u njoj. Bezbedonosne kamere u Rektoratu su pokrili, čime je onemogućena redovna kontrola bezbednosti zdanja, postavili su prepreke na sve ulaze u Rektorat i zahtevali da im se predaju ključevi zgrade", rečeno je u saopštenju.\nKako je dalje navedeno, Rektorski kolegijum ne odobrava neovlašćeni boravak bilo kojih lica van radnog vremena, kao i najavu onemogućavanja redovnih aktivnosti u Rektoratu.\nVučić: Zamislite da moja ćerka protestuje u jaslicama\nOn je upitao zbog čega su učesnici tog protesta ušli u Rektorat "u kratkim gaćama" ako već toliko poštuju univerzitet i kako su i dalje studenti sa 30 godina.\nOn je rekao da mu je samo bitno da Rektorat funkcioniše, a da učesnici protesta mogu da rade šta žele.\nDeo građana je nakon sinoćnjeg protesta Jedan od pet miliona otišao do zgrade Univerziteta kako bi pružio podršku studentima.


Palestinci: Priznanje Jerusalima kraj mirovnih napora\nSavetnik palestinskog predsednika Mahmuda Abasa, Nabil Šat, upozorio je danas da će u slučaju da se desi ono što se najavljuje u Sjedinjenim Državama o priznanju Jerusalima kao prestonice Izraela, to biti kraj pokušaja američke administracije da se postigne mir.\n"Više nećemo prihvatiti američko posredovanje, posredovanje gospodina (predsednika Donalda) Trampa, to će biti kraj uloge koju Amerikanci igraju u ovom procesu", rekao je Šat novinarima u Kairu.\nOd Trampa se u narednim danima očekuje odluka o preseljenju ambasade SAD-a iz Tel Aviva Jerusalim i moguće priznanje tog grada kao glavnog grada Izraela.\nPalestinci nameravaju da u istočnom Jerusalimu, koji je Izrael osvojio u ratu 1967. godine i kasnije ga anektirao, proglase glavni grad svoje buduće nezavisne države.\n"Ne znam da li će to izazvati nasilje, ali će bez sumnje biti narodnih demonstracija svuda, a ja se nadam da neće biti nasilja", rekao je Šat, upozorivši da nasilje može da izbije u arapskom svetu što se ne može kontrolisati.\nNjegova izjava je neuobičajeno oštra protiv Trampove administracije, pogotovo zato što se ona nije izjasnila protv stvaranja Palestine koja bi živela u miru i bezbednosti pored Izraela.To je rešenje decenijskog sukoba po modelu dve države za koje se zalaže međunarodna zajednica.\nŠat je podsetio da Palestinci ne traže ništa više nego takvo rešenje, a da Tramp i njegova administracija krše taj princip.\n"Oni ne igraju tu igru i mi ne igramo njihovu igru", rekao je Šat.\nGeneralni sekretar Arapske lige Ahmed Abul Gejt označio je u međuvremenu kao opasno nastojanje da se ambasada SAD preseli u Jeruslim ili da se taj grad prizna kao prestonica Izraela.\nOn je predstavnicima te panarapske organizacije rekao da su se danas sastali zbog "opasnosti tog poteza, ako se desi, i mogućih negativnih posledica, ne samo po situaciju u Palestini već takođe u arapskom svetu i opšte islamskom".


TABU Dioptrijski okvir za bebe 251 - Idealno.rs\nPočetna / Lepota i zdravlje / Optika / Naočare za vid / TABU Dioptrijski okvir za bebe 251\nPonuda prodavnice Cvikeri.com - Dioptrijske naočare za proizvod Dioptrijski okvir za bebe Tabu 251. Ispravnost cene i podataka proveri na internet stranici prodavnice.\nTABU dečiji dioptrijski okvir 71\nSilikonski okvir za bebe i malu decu sa trakom iza glave.\nMaterijal: silikon (grilamid).\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za TABU Dioptrijski okvir za bebe 251 i izberi najbolju. Naočare za vid iz kategorije Optika je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda TABU 251 i vidi da li ti odgovara ili pogledaj druge proizvode brenda TABU. Opis i tehnički podaci proizvoda TABU 251 se mogu razlikovati od onih u internet prodavnici u kojoj obavljaš kupovinu. TABU Dioptrijski okvir za bebe 251 je dostupan u prodavnici Cvikeri.com - Dioptrijske naočare po ceni, koja je navedena pored svakog prodavca u meniju "Prodavnice".\nGarantne uslove za TABU Dioptrijski okvir za bebe 251 proveri u prodavnici u kojoj nameravaš da obaviš kupovinu. Slika za TABU 251 je simbolična, zato se pre kupovine u prodavnici uveri da je proizvod isti.


Privreda dala više od 100 miliona evra - Ozonpress :: internet portal\nNa jedinstveni račun osoba sa invaliditetom poslednjih nekoliko godina leglo je 12,2 milijarde dinara ili nešto više od 100 miliona evra. To je, naime, cifra koju su poslodavci u Srbiji koji nemaju radno mesto, ne mogu ili ne žele da u svojoj firmi zaposle osobu sa invaliditetom, morali da uplate u Budžetski fond za profesionalnu rehabilitaciju i zapošljavanje osoba sa invaliditetom.\n– Poslodavci koji su se opredelili da obavezu zapošljavanja osoba sa invaliditetom ispune uplatom iznosa od 50 odsto prosečne zarade po zaposlenom u Srbiji za svaku osobu sa invaliditetom koju nisu zaposlili, do sada su na račun Budžetskog fonda uplatili iznos od 12,2 milijarde dinara, navode u Poreskoj upravi.\nOsim toga, samo u poslednjih šest meseci Poreska uprava je kontrolom 1.448 poreskih obveznika utvrdila da njih 545 nije izvršilo obavezu ni na jedan od načina propisanih tim zakonom, tako da će „kažnjeni“ morati u Fond da uplate ukupno 278,5 miliona dinara, odnosno 2,3 miliona evra.\nTa sredstva, kako napominju u PU, koriste se za podsticanje zapošljavanja, profesionalnu rehabilitaciju, finansiranje zarada zaposlenih u preduzeću za profesionalnu rehabilitaciju i zapošljavanje osoba sa invaliditetom ili socijalnom preduzeću i organizaciji.\nOsobe sa invaliditetom, uprkos zakonu koji ih štiti i količini sume koje leže na račun namenjen isključivo tome da se poboljša njihov položaj u društvu, ne osećaju naročitu korist. Od njih 700.000 koliko se procenjuje da ih ima u Srbiji, svega 13 odsto je zaposleno. Približno 20.000 njih je na evidenciji rada.\nOd pomenutih više od 100 miliona evra koliko je domaća privreda uložila u ovu socijalnu kategoriju, prošle godine je prema podacima Ministarstva za rad, koje upravlja Fondom, iskorišćeno nešto više od šest miliona evra ili 720 miliona dinara. To je nekih 350 miliona dinara manje od budžetom za prošlu godinu predviđenih 1,26 milijardi dinara.\nU poslednjih pet godina otkad je na snazi ovaj Zakon, Fond je obavezna stavka u svakom godišnjem budžetu. Tako je u planu za 2011. Fondu bilo namenjeno 2,1 milijarda dinara, naredne godine cele tri milijarde dinara, da bi se trend izdvajanja za ovu stavku narednih godina smanjivao. Tako je za 2013. budžetom bilo predviđeno 1,89 milijardi dinara, prošle 1,26 milijardi, a za 2015. 1,25 milijardi dinara.\nU Ministarstvu rada kažu da su sredstva Budžetskog fonda strogo namenska i da se mogu koristiti za realizaciju mera, aktivnosti i programa koji za svoj cilj imaju podsticanje zapošljavanja i profesionalnu rehabilitaciju nezaposlenih osoba sa invaliditetom. To podrazumeva odobravanje subvencija za samozapošljavanje, za otvaranje novih radnih mesta, zarade za osobe sa invaliditetom bez radnog iskustva koje poslodavac zaposli na neodređeno vreme, za javne radove i druge mere aktivne politike zapošljavanja. Od ovog novca, kako tvrde u Ministarstvu, refundiraju se i troškovi prilagođavanja radnog mesta osoba sa invaliditetom koje se zapošljavaju pod posebnim uslovima, ali i troškovi obezbeđivanja stručne podrške osobama sa invaliditetom koje su zaposlene pod posebnim uslovima.\n– U 2014. utrošena su sredstva u iznosu od 243,1 miliona dinara, a u mere je uključeno 2.465 nezaposlenih osoba sa invaliditetom – ističu u ovom Ministarstvu.\nOsim toga, iz ovog Fonda, kako napominju u resornom Ministarstvu, mesečno se isplaćuju subvencije zarada za svaku zaposlenu osobu sa invaliditetom u visini do 75 odsto od ukupnih troškova zarade sa pripadajućim doprinosima za obavezno socijalno osiguranje.\n– Pravo na mesečnu subvenciju zarada osoba sa invaliditetom iz Budžetskog fonda u 2014. ostvarilo je 46 preduzeća za profesionalnu rehabilitaciju i zapošljavanje osoba sa invaliditetom. Prosečan mesečni broj zaposlenih osoba sa invaliditetom u ovim preduzećima bio je oko 1.520 osoba. Iz Budžetskog fonda u 2014. za sve navedene namene utrošeno je ukupno 720,6 miliona dinara – napominju u Ministarstvu rada.\nNa svakih 50 zaposlenih, jedna osoba sa invaliditetom\nPrema Zakonu, obavezu zapošljavanja osobe sa invaliditetom ima svako preduzeće koje zapošljava 20 i više radnika. Dve osobe sa invaliditetom mora da zaposli poslodavac koji ima 50 i više zaposlenih, i tako na svakih 50 zaposlenih dolazi obaveza zapošljavanja jedne osobe sa invaliditetom. Smatra se da u Republici Srbiji živi oko 700.000 osoba sa invaliditetom, od kojih je oko 300.000 radnog uzrasta, od 15 do 65 godina.


Vesti online / Slobodno Vreme / Nauka i tehnologija / Sledi im kazna od 5 milijardi dolara zbog kršenja privatnosti\nOvaj jednokratni trošak znatno je umanjio neto zaradu Fejsbuka u prvom kvartalu, iako su prihodi porasli za 26 procenata u tom periodu. Društvena mreža je navela da zbog izdvojenih sredstava za potencijalnu kaznu, neto dobit za prva tri meseca iznosi 2,43 milijarde dolara, ili 85 centi po akciji.\nTo je pad od 51 odsto u odnosu na 4,99 milijardi dolara, ili 1,69 dolara po deonici godinu dana ranije. Kada se isključi efekat ovog jednokratnog troška, Fejsbuk je u prvom kvartalu zaradio 1,89 dolara po deonici.\nPrihodi su skočili za 26 posto na 15,08 milijardi dolara u odnosu na prošlu godinu. Mesečna baza korisnika glavnog servisa Fejsbuka porasla je za 8,0 procenata u prva tri meseca na 2,38 milijardi ljudi, a u istom procentu se povećao i broj dnevnih korisnika na 1,56 milijardi.\nOko 2,7 milijardi ljudi je koristilo Fejsbuk, Vocap (WhatsApp), Instagram ili Mesindžer svakog meseca, a 2,1 milijarda ljudi je svakog dana koristila bar jedan od tih servisa. FTC od marta 2018. godine vodi istragu o umešanosti Fejsbuka u skandal sa davanjem privatnih podataka svojih korisnika kompaniji Kembridž Analitika, koje je ona zloupotrebila za potrebe predizborne kampanje predsednika Donalda Trampa.\nTa kompanija je pristupila podacima čak 87 miliona korisnika Fejsbuka bez njihovog pristanka, navodi AP. Investitori su u sredu ignorisali infromaciju o potencijalnom jednokratnom trošku Fejsbuka na ime kazne, poguravši cenu akcija kompanije naviše za preko 9,0 odsto, na gotovo 200 dolara, u produženom trgovanju.


Lagard: Nema opuštanja u borbi za ekonomski oporavak – Bankar.me\nLagard: Nema opuštanja u borbi za ekonomski oporavak\nSeptember 14, 2020 MAKRO, PLANETA, SVE VIJESTI Leave a comment\nPredsjednica Evropske centralne banke (ECB) Kristin Lagard saopštila je da ne može biti opuštanja u borbi za oporavak od ekonomskih posljedica pandemije Covid-19.\nOna je pozvala vlade zemalja euraozone da napore ECB u tom smislu podrže fiskalnom potrošnjom.\nI pored oporavka euraozone od teških ekonomskih posljedica karantinskih mjera uvedenih zbog pandemije, Lagard je, u govoru tokom sastanka predsjednika centralnih banaka arapskih zemalja, rekla da je taj oporavak neujednačen i neizvjestan, budući da se nekoliko država bori protiv ponovnog porasta broja novih slučajeva zaraze, prenosi B92.\nOna je takođe kazala da ECB ostaje spremna da prilagodi sve svoje instrumente kako bi grupi od 19 zemalja koje čine euraozonu pomogla da prevaziđu sadašnju krizu.\nOna je ponovila da vlade tih zemalja treba da doprinesu naporima javnom potrošnjom i investicijama.\n“Nastavak ekspanzione fiskalne politike ključan je za izbjegavanje prekomjernog gubitka radnih mjesta i za podršku prihodima domaćinstava do značajnijeg jačanja ekonomskog oporavka”, rekla je Lagard..\nOna je pozvala vlade zemalja zone eura da brzo usaglase preostale detalje sporazuma o 750 milijardi eura vrijednom fondu Evropske unije (EU) za ekonomski oporavak od pandemije kako bi sredstva iz tog fonda mogla da počnu da pristižu kada je i planirano, od januara naredne godine.\nPrevious Finansijski rezultati kompanija koje ulaze u sastav berzanskog indeksa MNSE10\nSljedeći Petrović: Žene se suočavaju sa brojnim barijerama na putu ka ekonomskoj nezavisnosti\nLagard: Podaci nagovještavaju snažan ekonomski oporavak


EU i još šest zemalja će biti izuzete iz primjene Trumpovih carina - Akta.ba\n23.03.2018. 09:54 / Izvor: Fena\nEvropska unija i još šest drugih država će biti izuzete privremeno iz novog carinskog režima koji je nametnuo Donald Trump, predsjednik Sjedinjenih Država, a koji donosi visoke carine na uvoz željeza i aluminija, prenosi AFP.\nVisoki zvaničnik SAD-a za trgovinu Robert Lighthizer je rekao Komitetu za finansije Senata da će za neke zemlje biti uvedena „pauza“ u primjeni tarifa koje stupaju na snagu sutra, dok još traju razgovori koji bi trebali donijeti trajno rješenje.\nOsim EU, Argentina, Australia, Brazil, Kanada, Mexico i Južna Koreja će biti izuzeti iz primjene carina. SAD je ranije objavio da će veliki izvoznici Kanada i Mexico biti izostavljeni, kako bi se rješenje našlo u Sjevernoameričkog sporazumu o slobodnoj trgovini (NAFTA).\n"Predsjednik ima ideju da na osnovu nekih kriterija izuzmemo neke države. Postoje one države sa kojima još pregovaramo i za njih će biti uvedena pauza u primjeni", rekao je Lighthizer pred američkim Komitetom za finansije.


Tereza Mej: Nećemo pokušavati da ostanemo u EU\nNova britanska vlada neće pokušavati da zadrži Veliku Britaniju u EU, jer su se gradjani opredelili za izlazak, izjavila je danas kandidatkinja za sledeću britansku premijerku Tereza Mej.\n“Biću veoma jasna: nećemo pokušavati da zadržimo Veliku Britaniju u EU i da se vratimo u nju na mala vrata. Bregzit znači Bregzit i mi ćemo ga uspešno sprovesti”, rekla je Mejova na početku svoje kampanje za mesto predsednice Konzervativne stranke i vlade.\nMejova, koja se pre referenduma zalagala za ostanak Britanije u Uniji, kritikovala je “ekonomske lidere” u zemlji jer nisu pripremili tle za istupanje iz članstva.\nOko 1.000 britanskih advokata uputilo je otvoreno pismo odlazećem premijeru Dejvidu Kameronu u kojem traže od njega da proceni “prednosti i rizike” aktiviranja Člana 50. Lisabonskog sporazuma i pokretanja zvanične procedure izlaska iz EU, a podneta je i peticija za raspisivanje novog referenduma.\nVlada je u subotu isključila takvu mogućnost i u odgovoru potpisnicima peticije navela da će poštovati rezultate referenduma i pripremiti proces izlaska iz Unije.\nNa pitanje kako će teći pregovori o pristupu zajedničkom evropskom tržištu, Mejova je odgovorila da je Velikoj Britaniji potreban najbolji mogući trgovinski sporazum o razmeni dobara i usluga.\n“Izglasavanje Bregzita jasan je poziv da se pod kontrolu stavi slobodno kretanje ljudi”, kazala je ona.